TRIVAN: LOKALNE SAMOUPRAVE SU ZAKONSKI ODGOVORNE ZA KVALITET VAZDUHA - Magločistač\nPočetna Vesti TRIVAN: LOKALNE SAMOUPRAVE SU ZAKONSKI ODGOVORNE ZA KVALITET VAZDUHA\nPostavio/la: MagločistačObjavljeno: 15.01.2020 Kategorija: VestiNema komentara\n„Od 145 opština i gradova u Srbiji, od kojih je Ministarstvo tražilo da se izjasne da li su izradili planove kvaliteta vazduha, a koji su dužni da imaju po Zakonu o zaštiti vazduha, dobili smo odgovor od samo 66 lokalnih samouprava. Od toga je 29 navelo da će ove godine tek početi da meri kvalitet vazduha, 16 tek planira izradu mera za poboljšanje kvaliteta vazduha, a 21 se izjasnila da ne vrši merenje kvaliteta vazduha, niti planira izradu odgovarajućih planova“, kazao je Trivan agenciji Beta.\nOn je precizirao da je dopis lokalnim samoupravama o planovima za merenje kvaliteta vazduha poslat u novembru prošle godine, ističući da su odgovori „katastrofalni“ i da se to neće tolerisati.\n„Inspekcija je zato dobila nalog da hitno ode u sve lokalne samouprave i na terenu proveri da li postoje planovi i da li se oni sprovode“, rekao je Trivan i naveo da će svi koji nisu izradili planove biti kažnjeni prema zakonu.\nDodao je da Ministarstvo po tom pitanju već sarađuje i sa rukovodstvom Valjeva, kao i Užica, gde će ove godine pomoći da se ugasi jedna od kotlarnica koja značajno zagađuje grad.\n„Ono što smo kao Ministarstvo mogli da odmah uradimo za poboljšanje kvaliteta vazduha jeste akcija pošuljmljavanja, pa je tako 2018. pošumili 150 hektara, a prošle godine 131 hektar“, rekao je Trivan.\nPodsetio je da je predloženo da se do kraja ove ili 2021. godine zabrani uvoz vozila sa evro 3, a možda i evro 4 motorima, jer je saobraćaj jedan od najvećih zagađivača.\n„U Srbiju se godišnje uveze oko 150.000 polovnih automobila, a 62 odsto od toga su stariji od deset godina, najčešće sa evro 3 motorima“, podsetio je on, navodeći da zbog toga Ministarstvo daje podsticaje za kupovinu električnih i hibridnih vozila.\nDodatan problem je, kako je naveo, to što najsiromašniji sloj stanovništva za grejanje koristi loš ogrev kao što su otpadna ulja, gume, „koji dramatično zagađuju vazduh i kancerogeni su“.\n„EPS ulaže stotine miliona evra u osavremenjivanje termoelektrane, kako bi se smanjilo zagađenje vazduha, ali to nije dovoljno i mora se brže i više uložiti“, kazao je Trivan.\n„Informacije o kvalitetu vazduha dostupne su svakom građaninu na sajtu Agencije za zaštitu životne sredine. To su jedine relevantne informacije o zagađenju vazduha u Srbiji“, kazao je on.\nSmatra da pozivanje na svetske kompanije koje se bave procenama kvaliteta vazduha nije relevantno, jer su u pitanju sekundarne informacije, „što znači da nisu relevantne za detaljnu analizu i sa stanovišta tačnih podataka“, iako, kako je dodao, njihove projekcije mogu dati okvir u kome se kreće kvalitet vazduha u Srbiji.\n„Ti podaci uglavnom nisu tačni zbog različite metodologije i Beograd nikada nije bio najzagađeniji grad na planeti“, kazao je Trivan.\nTrivan je zaključio da je Ministarstvo zaštite životne sredine, za nešto više od dve godine postojanja učinilo sve što je moglo u vezi sa žaštitom kvaliteta vazduha, u skladu sa svojim ingerencijama, istakavši da je spreman za sve predloge i sugestije, kao i za saradnju kako bi se situacija dodatno poboljšala.


У четвртак полуфинални мечеви на Светосавском турниру – Добричке интернет новине\nU četvrtak polufinalni mečevi na Svetosavskom turniru\nOn: 7. februara 2018.\nSvetosavski turnir koji se organizuje u saradnji Kancelarije za mlade i Sportskog saveza opštine Žitorađa, ulazi u svoje finalne mečeve. Sutra su na programu polufinalni mečevi, u kome će koplja ukrstiti ekipe:\nEsposito – Drenovac Bucko od 19:30 kao i,\nKeramika Toplica – Imperija Glašince.\nPo dosadašnjim partijama zasluženo četiri najbolje ekipe su ušle u završnicu, a ko će iz Žitorađe u petak otići bogatiji za 60.000 videćemo.\nNajatraktivniji i najuzbudljiviji fudbal tek predstoji, prvo sutra u polufinalnim mečevima, a onda i u petak kada će se prvo odigrati utakmica za treće mesto, a zatim i finalni meč sa početkom od 20.30 časovima.\nPožurite u Sportsku halu u Žitorađi, ostalo je još malo vremena za uživanje u čarolijama malog fudbala, koje ovih petnaestak dana prikazuju majstori iz cele južne Srbije.\nPrevious Post: Intervju sa Dušanom Koprivicom: Ćače i Đavo će uvek biti braća!\nNext Post: Izabran novi predsednik FSO Žitorađa


“Potisje-Bečej” godinu završava uz odlične rezultate i velike planove za 2022.\nKuglanje: Vojvodina pobedom nastavila prvenstvo\nBPS: Udruženje zanatlija disnotorom čuva seoske običaje\nTV Bečej • Vukašin Ljubojev • 27. decembar 2021. • 08:58 •\nPreduzeće „Potisje-Bečej“ dobilo je još stotinu žutih kontejnera za reciklažu, koji će u narednom periodu biti postavljeni u ulicama u Novom selu u Bečeju. Od prvog februara naredne godine „Potisje“ će prestati da deli zelene džakove tamošnjim žiteljima, jer će celokupna III Mesna zajednica biti pokrivena reciklažnim kontejnerima.\nPlan preduzeća je da u narednoj godini reciklažne kontejnere postavi u I Mesnoj zajednici, a potom i u II MZ, kazao je Feješ i dodao da bi za te potrebe trebalo još oko 300 kontejnera.\n„Potisje“ će i ovu godinu završiti pozitivno, a ukupan prihod preduzeća biće veći za 13 odsto nego naredne godine, a da pritom nije izvršena korekcija cena, kazao je direktor i kazao da uslugom „Potisja“ obuhvaćeno oko 12.000 domaćinstava što u procentima iznosi oko 99,9 odsto, zatim 990 pravnih lica i 40 ustanova sa teritorije opštine Bečej.\nInače, ukupna zaduženost „Potisja“ iznosi 12,9 odsto od ukupnog prihoda, a po isteku drugog lizinga za nabavku vozila ona će se smanjiti na 10,3 odsto, a takva projekcija napravljena je na osnovu sadašnjih prihoda, istakao je Feješ.\nTakođe, u toku ove godine u saradnji sa lokalnom samoupravom i izvođačem radova na uklanjanju divlje deponije kod Mileševa, na gradsku deponiju „Botra“, kojom rukovodi „Potisje“, deponovano je oko 29.000 kubika otpada.\nZajedno sa Opštinom Bečej preduzeće radi na pripremi dokumentacije za izgradnju transfer stanice.\nInače, u prethodnih šest godina, otkako je ovo rukovodstvo na čelu „Potisja“, u preduzeće je investirano više od milion evra, od toga iz donacija i putem projekata 288.000 evra, a ostatak iz sopstvenih sredstava i putem lizinga.\nCrveni E taksi: Bečej prvi u Vojvodini dobio taksi vozila na hibridni pogon\nMladi Bečejac posvetio se ključarskom zanatu\nIz ljubavi prema biljkama otvorila hotel za cveće i drveće\nZa Bečejca Đorđa Stojanova drvo nepresušni izvor mašte i kreativnosti\nTošić: “Izgradnja kanalizacione mreže i prečistača trajaće tri godine”


Izetbegović primio nerezidentnog ambasadora Izraela Noaha Gala Gendlera\nObjavljeno: 22.12.2021. u 16:26\nPredsjednik Stranke demokratske akcije (SDA) Bakir Izetbegović sastao se danas sa nerezidentnim ambasadorom Države Izrael za Bosnu i Hercegovinu Noahom Galom Gendlerom.\nNa sastanku je razgovarano o saradnji Bosne i Hercegovine i Izraela u oblasti ekonomije i obrazovanja.\nSagovornici su razmatrali mogućnosti razmjene iskustava i znanja između obrazovnih ustanova i instituta u Bosni i Hercegovini i Izraelu, naročito u oblasti informatičkih tehnologija, inovacija i poljoprivrede, te implementaciji stečenih znanja kroz realizaciju zajedničkih projekata.\nNagoviještena je mogućnost realizacije konkretnih projekata kao oglednih primjera za uspostavljanje i produbljivanje saradnje.\nAmbasador Gendler je upoznao Izetbegovića sa aktuelnim naučnim i ekonomskim dostignućima Države Izrael i njene poslovne i naučne zajednice, te sa planovima za uspostavljanje i jačanje međunarodne saradnje u tim oblastima.\nBošnjaci su autohtoni evropski narod, i nema potrebe da nas nikakvi orbani „integriraju“


ERICSSON ICT tehnologije u borbi protiv klimatskih promena ERICSSON ICT tehnologije u borbi protiv klimatskih promena – Personal magazin\nOd 29. novembra do 10. decembra svetski lideri će se baviti globalnim klimatskim pitanjima u meksičkom gradu Kankunu na 16. Konferenciji pod nazivom “COP 16”. Kompanija Ericsson je u proteklih…\nNa konferenciji u Kankunu Ericsson se angažuje na izvesnom broju ključnih aktivnosti u cilju povećanja svesnosti značaja uloge ICT tehnologije i njenim mogućnostima među globalnim liderima, vladama, nevladinim organizacijama i drugim sektorima. Ericsson će nastaviti da nudi preporuke državnih politika o tome kako da se na najbolji način primeni ICT u različitim društvenim sektorima. Jedna od preporuka je da ICT bude centralni deo strategije za sve gradove.\nOhrabrujući uvođenje ICT rešenja prilikom donošenja odluka o infrastrukturnim investicijama u toku planiranja, potrošnja energije se može smanjiti čime se povećava energetska efikasnost. Druga preporuka za vlade država je da ohrabre partnerstvo među sektorima kako bi podržali nove usluge zasnovane na ICT tehnologiji koja može smanjiti emisije štetnih gasova u cilju prelaska na ekonomiju zasnovanu na uslužnim delatnostima pre nego na proizvodima.\nOvde možete pogledati plan smanjenja zagađenja u urbanim sredinama (PDF). Pogledajte i komunikacijska rešenja za “Gradove sa niskim nivoom ugljenika”.\nERICSSON ICT tehnologije u borbi protiv klimatskih promena was last modified: December 6th, 2010 by Redakcija\nCOP 16EricssonICT tehnologijeklimatske promene\nNemački hakeri provalili u računare Lady Gage i još 50 zvezda te im pokrali podatke


Strani studenti u BiH moraju regulisati boravak – dijalogin.tv\nStrani državljani koji imaju status studenta u Bosni i Hercegovini dužni su regulisati svoj privremeni boravak, ukoliko namjeravaju boraviti u Bosni i Hercegovini duže od vremena važenja viznog ili bezviznog boravka – saopćeno je iz Službe za poslove sa strancima.\nNavodi se da se zahtjev za odobrenje privremenog boravka podnosi lično, mjesno nadležnom terenskom centru Službe za poslove sa strancima, najkasnije 15 dana prije isteka roka važenja vize za dugoročni boravak (vize D) ili bezviznog boravka.\nKako ističu iz Službe za poslove sa strancima, eventualni boravak nakon isteka prava na bezvizni boravak, isteka perioda trajanja vize ili boravak nakon proteka roka odobrenog privremenog boravka smatra se ilegalnim boravkom, te u tom smislu Služba prema stranom državljaninu može izreći mjeru protjerivanja iz BiH.\nS tim u vezi, u cilju sprečavanja neregularnog boravka stranih državljana koji studiraju u BiH, Služba za poslove sa strancima će u narednom periodu provoditi opsežne kontrole stranih državljana na visokoškolskim ustanovama širom BiH.\nBosna i Hercegovina postaje sve zanimljivije odredište strancima, tako da Služba za poslove sa strancima iz godine u godinu, kako navode, bilježi veliki broj zahtjeva za dobijanje privremenog ili stalnog boravka, a najčešći motivi za to su obrazovanje, brak, rad s radnom dozvolom, te drugi zakonom utvrđeni osnovi boravka.\nSlužba za poslove sa strancima je prošle godine stranim državljanima izdala 11.519 dozvola za privremeni boravak. Od ovog broja izdanih dozvola za privremeni boravak u 2016. godini, najveći broj odnosio se na državljane Turske (2.727), Srbije (2.239), Hrvatske (1.038), Crne Gore (718), Makedonije (629) i Kine (503), što čini 68 posto od ukupnog broja izdanih dozvola.\nUkoliko se ovi podaci uporede s podacima Službe za poslove sa strancima za 2015. godinu, evidentan je znatan porast broja stranih studenata u BiH.\nNaime, u 2015. godini izdato je 1.914 dozvola za privremeni boravak radi obrazovanja državljanima iz 69 zemalja, a najviše dozvola u 2015. godini izdato je državljanima Turske, Srbije, Hrvatske i Crne Gore. \nS obzirom na to da je u toku upis studija u akademskoj 2017/2018. godini, Služba za poslove sa strancima poziva sve studente, strane državljane da prijave i regulišu svoj boravak u Bosni i Hercegovini.


13/05/2021 Višnja Ivanić\nVođena željom da pruži podršku lokalnim zajednicama, Rakuten Viber kao vodeća aplikacija za bezbednu i besplatnu komunikaciju i razmenu poruka u Srbiji najavio je da će proširiti kapacitet grupnih video poziva na svojoj platformi na 30 učesnika, za sve korisnike širom sveta. U doba pandemije, proširenje grupnih video poziva sa maksimalno 30 učesnika predstavlja odlično rešenje za potrebe školskih aktivnosti, konsultacije posle nastave, okupljanje radnih timova i veće porodične skupove.\nPovezanost i saradnja preko “mreže”\n– Viber je najpopularnija aplikacija za razmenu poruka u Srbiji i stalno radimo na unapređenju naše platforme kako bismo odgovorili na što više potreba naših domaćih korisnika u situacijama koje čine njihovu svakodnevicu. Nadamo se da će kroz najavljeno postepeno povećanje kapaciteta naših video poziva još više ljudi imati priliku da ostanu međusobno povezani i nastave svoju stvaralačku i efikasnu saradnju putem interneta – kaže Atanas Rajkov iz kompanije Rakuten Viber.\nZa poslovne sastanke i školske aktivnosti\nZahvaljujući potpuno novom i preglednom grupnom prikazu video poziva za desktop i mobilne platforme, korisnici lako mogu da vode svoje poslovne sastanke i razgovore u podesnom onlajn ambijentu. Uz spomenutu novu funkciju, od sada je moguće okupiti još više članova porodice ili prijatelja u jednom video razgovoru. Tako će Viber i na ovaj način u narednom periodu pomagati svojim korisnicima da ostanu povezani i budu bliži jedni drugima.\n* Pritisnuti “video” dugme pri vrhu ekrana mobilnog uređaja, ili jednostavno dodati još učesnika u tekući video poziv, ili direktno pozvati već formiranu grupu i odabrati učesnike\n* Uživati u gledanju i razgovoru sa svojim prijateljima, članovima porodice, društvom iz škole ili kolegama.\nOva objava prati uvođenje novog prikaza ekrana video poziva za desktop uređaje i mobilne platforme, koji korisnicima omogućava lakšu interakciju tokom video poziva. Funkcija će biti dostupna za Android i iOS operativne sisteme i primenjiva za mobilne i desktop uređaje, a kapacitet grupnih video poziva će biti dalje proširen tokom narednih meseci.\nLIVING, SAVETI\t30 osoba, grupni poziv, online, poslovni sastanci, viber\n← Izložba grafika “Nebu pod oblake, moru pod talase” autorke Tatjane Trajković\nAMOUAGE Renaissance kolekcija inspirisana je magijom Omana →


Lamborghini Terzo Millennio - superautomobil za treći milenijum - Lux Life luksuzni portal: Moda, Stil, Trendovi, Kolekcije 2018...\nKreiran u partnerstvu sa Massachusetts Institute of Technology univerzitetom, Terzo Millennio koncept predstavlja superautomobil dizajniran za treći milenijum. Kao rezultat, automobil poseduje napredan pogonski sklop, ultra-laku strukturu i ekstremno aerodinamičan eksterijer.\nKada smo već kod pogonskog sklopa, moramo naglasiti da ovaj koncept poseduje četiri elektromotora koji su napajani energijom iz inovativnih superbaterija i naprava za energetsku akumulaciju koje su ugrađene u panele karoserije hiperautomobila. Kako bi postigli ovo, inžinjeri italijanskog brenda koristili su nano-cevi od ugljeničnih vlakana i ultra-tanke baterije koje mogu biti formirane u različitim oblicima i sendviču između dva panela.\nLamborghini nije ulazio u detalje specifikacija, ali je iz kompanije izjavljeno da ovakva postavka pruža brzo vreme punjenja, koje je podržano naprednim sistemom regeneracije kintetičke energije.\nSa kombinacijom ugljeničnih vlakana i visokotehnološki razvijanih baterija, deluje sigurno da određeni paneli na kraju mogu dobiti različita oštećenja i potencijalno pući. Kako bi ovo sprečili, stručnjaci kompanije Lamborghini i univerziteta MIT radili su zajedno na razvoju karbonskih elemenata koji se mogu na efektan način obnavljati.\nKako je kompanija objasnila, automobil će konstantno vršiti analizu svih komponenti i tražiti znake bilo kakvih oštećenja. Ukoliko se pukotina detektuje, mikrokanali ispunjeni regenerišućim hemikalijama, oslobađaju svoju magiju i popravljaju feleričan panel ili bilo koju komponentu.\nOvakva tehnologija je bez ikakve sumnje futuristička i trebalo bi očekivati njeno skoro pojavljivanje u Lamborghini modelima. Međutim, direktor razvoja i istraživanja italijanskog brenda dodao je da je ovo tehnologija u razvojnoj fazi i progresu, dok su samo pojedine njene komponente bliže realizaciji od ostalih.\nLamborgihni Terzo Millennio\nPROČITAJTE SLEDEĆI TEKST: Novi najbrži automobil na svetu - Hennessey Venom F5


Zvezda poziva na druženje sa igračima, sprema se i treća zvezdica! - Sportske.net\nZvezda poziva na druženje sa igračima, sprema se i treća zvezdica!\nCrvena zvezda bi u narednom kolu Superlige mogla da dođe do jubilarne titule.\nZvezdin Žule najavljuje šampionski spektakl!Može li Zvezda da vrati PSŽ-u ''milo za drago''?Da li će ''Marakana'' u nedelju biti krcata? ''Delije'' imaju najlepši razlog da dođuSL - Sprema se slavlje na ''Marakani'', šta nas još čeka za vikend?Zvezda se pohvalila, ovo mogu samo Mesi i Pavkov\n"Crveno-beli" bi protiv Mladosti u nedelju od 18h mogli da se dokopaju nove titule u Superligi Srbije.\nUkoliko slave i matematički će obezbediti trofej na dva kola do kraja.\nZbog svega, uprava je pripremila lepo iznenađenje za svoje navijače, žele da ih se što više okupi na tribinama, za verovatno i odlučujući meč ove sezone.\nTako je za sutra, dan pred utakmicu, organizovano druženje sa prvotimcima kluba sa stadiona "Rajko Mitić", a od 12h na Trgu Slavija biće organizovano i crtanje Zvezdinog grba sa trećom zvezdicom, kako bi "crveno-beli" u nedelju mogli da dođu do 30. titule u nacionalnom šampionatu, pa će jedna zvezdica biti dodata na grb kluba u to ime, stoji na sajtu kluba.\nU saopštenju takođe stoji i da će svi koji se pojave u subotu dobiti karte za duel sa ekipom Mladost, kao i da će imati priliku da dobiju autograme od prvotimaca na personalizovanim karticama, a naravno, imaće i priliku da se fotografišu sa Zvezdinim fudbalerima.\nČitavo saopštenje fudbalskog kluba Crvena zvezda pogledajte OVDE.


FK Budućnost uputio izvinjenje nakon skandala u Bašigovcima - Posavina Sport\nBack Nalazite se ovdje: Home Domaći Sport Lige Federacije 25.svibanj 2016, 17,30 sati: HNK “ORAŠJE” – FK “RADNIČKI”\nPrvi dan turnira u Bašigovcima obilježio je duel između Budućnosti i Stupčanice.\nDesio se i veliki incident, tačnije tuča između nogomataša, a video istog postao je hit u regionu.\nIz Budućnosti su danas oglasili i uputili izvinjenje organizatorima zbog nemilih scena.\n"Uprava i stručni štab izražavaju žaljenje zbog dešavanja na našoj utakmici odigranoj na turniru u Bašigovcima. Neodgovorni pojedinci iz našeg kluba koji su učestvovali u incidentu će biti sankcionisani. Ne želimo da se zbog ovih dešavanja naruše dobri odnosi između naša dva kluba, te se nadamo da ćemo nastaviti sportsku saradnju. Ekipi Stupčanice želimo uspješnu sezonu", istakli su iz FK Budućnost.\nViše u ovoj kategoriji: « Tuča o kojoj će se dugo pričati na prijateljskom meču dva bh. kluba Predstavljena četiri nova igrača u Gradačcu »\n16:30 Igman 0 - 2 GOŠK\n16:30 Čapljina 3 - 2 Vis Simm Bau\n16:30 Rudar 0 - 0 Goražde\n16:30 Travnik 3 - 1 Orašje\n16:30 Slaven 0 - 3 Jedinstvo\n16:30 Budućnost 3 - 0 Bratstvo\n16:30 Radnik 0 - 1 Posušje\n16:30 Tošk 1 - 1 Zvijezda\n1 Posušje 21 46\n2 Tošk 21 38\n3 Goražde 21 38\n4 Zvijezda 21 36\n5 Rudar 21 34\n6 Travnik 21 32\n7 Budućnost 21 31\n8 Vis Simm Bau 21 30\n9 Radnik 21 29\n10 Bratstvo 21 28\n11 Jedinstvo 21 27\n12 GOŠK 21 26\n13 Orašje 21 25\n14 Igman 21 21\n15 Čapljina 21 20\n16 Slaven 21 7\n1 Gradina 21 53\n2 Gornji Rahić 21 39\n3 Bosna M 21 38\n4 Seona 21 36\n5 Odžak 102 21 34\n6 Dinamo 21 33\n7 Radnički 21 32\n8 Mlados M 21 32\n9 Orahovica 74 21 31\n10 Svatovac 21 30\n11 Prokosovići 21 30\n12 Dizdaruša 21 29\n13 Priluk 20 25\n14 Bosna K 21 24\n15 Mramor 21 8\n16 Lokomotiva M 20 7


Vlada RS krije od javnosti informacije o svom radu: O milionima odlučuju narodu iza leđa - zahumlje\nVlada RS krije od javnosti informacije o svom radu: O milionima odlučuju narodu iza leđa\nPres konferencije su u Vladi RS retke, saopštenja za javnost štura, a usvojeni dokumenti najčešće nedostupni.\nPojedini novinari i aktivisti čak smatraju da je aktuelni saziv Vlade RS najzatvoreniji u posleratnoj istoriji RS, jer izvršna vlast sa javnoću komunicira najčešće saopštenjima, u kojima se objavi samo ono što vlasti odgovara.\nTako je tokom avgusta Vlada na četiri sednice usvojila 84 odluke i zaključka, u kojima se, odlučivalo, između ostalog i o četiri zakona, stotinama hektara javnog zemljišta i više od 17 miliona KM javnog novca.\nIpak, održana je samo jedna pres konferencija, na kojoj se ministar industrije i energetike hvalio rastom industrijske proizvodnje u RS.\n– Pres konferenciju sazivamo uvek kada postoji veliko interesovanje medija – kaže Vera Sajić, šefica Biroa za odnose s javnošću Vlade RS.\nDodaje „nema utisak“ da javnosti nisu dostupne informacije i dokumenti koje usvoji Vlada RS.\n– Što se tiče Biroa Vlade RS za odnosne s javnošću, mi se uvek trudimo da novinarima masksimalno izađemo u susret i dostavimo sve tražene materijale ili odgovore na pitanja. Što se tiče službi za odnose s javnošću u ministarstvima, moguće je da je komunikacija malo usporena zbog godišnjih odmora – kaže Vera Sajić.\nDa li zbog godišnjih odmora ili iz nekih drugih razloga, „EuroBlic“ ni nakon upornih zahteva nije dobio dokument o raspoređivanju 250.000 KM iz budžeta RS, namenjenih za održavanje spomenika borcima za slobodu iz različitih perioda 20. veka, kao ni dokumente i pojašnjenja koja se odnose na dodelu podsticaja iz nadležnosti Ministarstva poljoprivrede.\nKako nezvanično saznajemo, bez obzira na to što su po zakonu i konvencijama informacije o radu vlasti „javno dobro“, njihova dostupnost zavisi od toga ko vodi koje ministarstvo.\n– Svako ministarstvo je feud za sebe i svaki ministar se prema informacijama ponaša kao da one njegova lična svojina, pa u nekim ministarstvima bez ministrovog odobrenja novinari ne mogu dobiti ni slova – navodi naš izvor.\nOdborniku 100.000 KM\nVlada RS je nedavno odobrila 100.000 KM firmi „Rankić Company“ iz Srebrenice, s obrazloženjem da je ovo preduzeće osnovao je s ciljem organizovanja otkupa, prerade i skladištenja maline.\nNi nakon brojnih zahteva, od Ministarstva poljoprivrede nismo dobili odgovor na osnovu čega je podsticaj dodeljen baš tom preduzeću.\nOsnivač preduzeća je Velibor Rankić, odbornik SO Srebrenica, izabran na listi DNS.\nTagged: INFORMACIJE O RADUmilioniskrivenoVlada Republike Srpske\nVlada usvojila mjere za ublažavanje uticaja suše\nVlada Republike Srpske usvojila je danas u Banjaluci mjere za ublažavanje\nVlada RS: Pola miliona za čišćenje namještaja, zgrade i trga\nVlada Republike Srpske ove godine potrošiće više od pola miliona KM za�\nEscrow račun Vlade RS prazan, treba vratiti 87 miliona iz 2016. godine\nNa računima posebnih namjena, tzv. escrow računu Republike Srpske, trenut\nVlasti dale M:tel-u vojni objekat Veliki Žep za 1750 KM\nVojni objekat Veliki Žep koji bi trebao biti uknjižen na BiH, vlasti Repu\nDeficit budžeta Srpske nije 45 već 175 miliona maraka\nVlada je prikazala 45, a revizija pronašla čak 175 miliona maraka nepokri\nSTARA HERCEGOVINA: Nećete vjerovati ko sve odavde potiče!


Ministar Udovičić u poseti Turskoj | Министарство омладине и спорта\nMinistar Udovičić u poseti Turskoj\nMinistar omladine i sporta Vanja Udovičić boravi u Turskoj od 12. do 14 avgusta na poziv ministra omladine i sporta Republike Turske, Mehmeda Kazapoglua i predsednika Svetske konfederacije etno sporta Nedžmedin Bilal Erdogana.\nMinistar Udovičić sa svojim saradnicima učestvuje na 4. Konsultativnom sastanku o očuvanju i promovisanju tradicionalnih sportova i igara u turskom gradu Erzurumu, a pored toga, ministar Udovičić je gost i Turkijskih igara. Oba događaja organizuje Svetska konfederacija etno sporta u saradnji sa UNESKO-om, a njihov cilj je povezivanje kulture, sporta i istorijskog nasleđa radi očuvanja i promovisanja koncepta tradicionalnih sportova i igara.\nU okviru posete, ministar omladine i sporta održao je bilateralni susret sa Mehmedom Kazapogluom, ministrom omladine i sporta Republike Turske, sa kojim je razgovarao o daljim koracima u implementaciji Sporazuma o saradnji, razmeni stručnjaka u oblasti omladine i sporta i predstavnika omladinskih i sportskih organizacija, o učešću na međunarodnim konferencijama, seminarima i drugim omladinskim i sportskim događajima, kao i o mogućnostima saradnje u sportskom turizmu. Tokom razgovora naša delegacija uputila je poziv za posetu Srbiji turskom ministru.\nTakođe, pored turskog ministra, ministar Udovičić susreo se i sa Salah bin Ganem al Alijem, ministrom kulture i sporta Države Katar, sa kojim je razgovarao o brojnim pitanjima iz oblasti sporta.\nTokom posete ministar Udovičić je imao priliku da razgovara i sa kolegama iz Gambije, Šri Lanke, Obale Slonovače i Kirgiske Republike.


SAD: Senat tvrdi a Pentagon negira prasku odobravanja zlostavljana zatvorenika u američkim vojnim zatvorima\nKomitet za oružane snage američkog Senata koji nadgleda američku armiju konstatuje u svom, nedavno prezentiranom izvještaju, da su agresivne tehnike isljeđivanja zatvorenika i osumnjičenika držanih u zatvorima odobrili visoko rangirani zvaničnici, uključujući i bivšeg ministra odbrane Donalda Rumsfelda. Među metodama isljeđivanja navedena je i tehnika simuliranog davljenja, uz zaključak da je to bio signal pripadnicima američkih trupama širom svijeta da je zlostavljanje dozvoljeno, te da je takva praksa rezultirala brojnim slučajevima zlostavljanja zatvorenika.\nGlasnogovornik bivšeg ministra odbrane je optužbe da je sam gospodin Rumsfeld naređivao zlostavljanja nazvao neosnovanim.\nSenator Carl Levin, Demokrata, predsjedavajući Komiteta za oružane snage, rekao je u saopštenju za medije da je nesavjesno od strane visokih zvaničnika da za zlostavljanja u Guantanamu na Kubi, zatvoru Abu Ghraib u Iraku i u drugim okrive nižerangirane oficire i vojnike. Senator Levin je dodao da je sprovedena istraga o tome rezultat nastojanja da se stvari raščiste i stave na pravo mjesto u nadi da će priznavanje počinjenih grešaka pomoći Americi da obnovi izgubljeni ugled.\nNajviše rangirani Republikanac u Komitetu je bivši predsjednički kandidat senator John McCain, koji je prije 35 godina i sam bio žrtva zlostavljanja kao ratni zarobljenik u Vijetnamu. U zajedničkom saopštenju sa senatorom Levinom, on kaže da je neoprostivo da SAD koriste metode zlostavljajućih isljeđivanja, kakve su koristili njihovi neprijatelji.\nPentagon, sa svoje strane, navodi da ranije obavljenim istragema nije utvrđeno postojanje bilo kakve prakse odobravanja ili toleriranja zlostavljanja zatvorenika. Međutim, u nekim od ranijih izvještaja kritizirani su odobravajuća ili kontradiktorna naređenja koja su stizala iz Pentagona.\nGlasnogovornik Pentagona Bryan Whitman, koji je s novinarima razgovarao mimo kamera, rekao je da će Ministarstvo odbrane pažljivo pregledati najnoviji izvještaj senatskog komiteta:\n“Pažljivo ćemo, do u detalj, pročitati izvještaj. Ako bude u njemu bilo kakvih novih informacija za koje mi osjetimo da treba da reagujemo, svakako ćemo poduzeti nešto.”\nZlostavljanja koja su se ranije dešavala nanijela su štetu američkoj reputaciji u svijetu i otežala proces isljeđivanja pritvorenika. Zvaničnici kažu da podaci dobijeni kroz mučenje i druge metode zlostavljanja možda neće biti validni na nekom američkom sudu. To je bio razlog da administracija predsjednika George Busha uspostavi sistem vojnih komisija za suđenja u Guantanamu.\nKritičari, poput Anne Marie Brennan iz Amnesty Internationala ističu, međutim, da je takav sistem nije fer i da bi zatvorenicima trebalo biti suđeno na redovnim američkim sudovima.\n“Ako bi suđenja mogla biti nastavljena, neka Iibudu nastavljena. Ali, dokazi odnosno priznanja pribavljeni mučenjem, okrutnim, nehumanim ili ponižavajućim metodama trebaju biti isključeni iz sudskog procesa.”\nUskoro će administraciju novoizabranog predsjednika Baracka Obame zapasti da odluči kako da odgovori na spomenuti senatski izvještaj i kako da se nastavi dalje - držanjem zatvorenika, suđenima na specijalnom sudu ili mogućim oslobađanjem oko 250 ljudi koji su još zatočeni u Guantanamu


► U Japanu 500 novozaraženih koronavirusom\nU Japanu je registrovao više od 500 novozaraženih koronavirusom, čime je ukupan broj obolelih od početka epidemije dostigao 4.768, ne računajući više stotina ljudi sa karantinskog broda blizu Tokija početkom godine, objavilo je danas Ministarstvo zdravlja.\nBroj novozaraženih nastavio je da raste i nakon što je premijer Šinzo Abe proglasio vanredno stanje u Tokiju i u još šest pogođenih područja i zatražio od građana da smanjivanje interakcije za najmanje 70 odsto.\nTaj korak omogućava guvernerki Tokija Juriko Koike i lokalnim vlastim u drugim područjia da donesu oštrije mere socijalnog distanciranja, ali bez kazni za prekršioce.\nDo sada je Koike od građana zahtevala sako da ostanu kod kuće, a zahtevi za zatvaranje preduzeća čiji rad nije neophodan i uslučnih delatnosti još se razmatraju.\nU Tokiju je i jutros bilo mnogo ljudi koji su javnim prevozom išli na posao, dok su mnoge kompanije u Japanu spore u omogućavanju rada od kuće što dovodi u sumnju efikasnost mera vanrednog stanja.


Predstavljanje knjige Dragane Stojanović "Među nama" - Biblioteka Inđija\nStatistika: 1528\t0\nPredstavljanje knjige Dragane Stojanović „Među nama“\nNarodna biblioteka „Dr Đorđe Natošević“ u Inđiji nastavlja uspešnu saradnju sa nevladinim sektorom. Sa Udruženjem „Kulturi s ljubavlju“ iz Inđije i Udruženjem građana „Krik“ iz Beograda Biblioteka organizuje predstavljanje knjige „Među nama“ autorke Dragane Stojanović.\nDragana Stanojević (1984) još tokom detinjstva u Leskovcu počinje da piše pesme. Svoju prvu i jedinu zbirku pesama „Ja i ti, moje neverovatno“ objavila je 2006. godine, tokom studija nemačkog jezika i književnosti na Filološkom fakultetu u Beogradu.\nJoš pre diplomiranja počinje da radi u Studiju za strane jezike „Škola za opstanak“ kao profesor nemačkog jezika, a kasnije u internacionalnoj školi „PRIMA“, gde radi i danas.\nEdukuje se u oblasti geštalt psihoterapije u Geštalt studiju Beograd, trenutno radeći kao terapeut pod supervizijom. Završila je kurs yumeiho masaže, gde je usvojila teoretska i praktična znanja o telu.\nKnjigu proznih tekstova „Među nama“ objavljena je 2017. godine, u izdanju „Krika“ iz Beograda.\nPriča Dragane Stanojević „Cena slobode“ objavljena je u zbirci priča više autora „Imam nešto da ti kažem“.\nDragana Stanojević duboko se klanja poeziji, smatrajući je književnom formom sa najviše duše, ali se sama opredelila za prozu, makar na neko vreme, dok ne sretne pravi stih.\nKnjiga proze „Među nama“ biće predstavljena u čitaonici Narodne biblioteke „Dr Đorđe Natošević“ u Inđiji, 22. marta 2018. godine, sa početkom u 18 sati.\nPredstavljanje monografije MAESTRO BRANKO MARKOVIĆ\n21. Susreti bibliografa u spomen na dr Georgija Mihailovića\nPredstavljanje knjige „Kuća nesagorivih reči“ Dejana Ristića\nPredstavljanje zbirke poezije Predraga Banjeglava\n„Ne ceni knjigu po koricama – Živa biblioteka“\nPredstavljanje knjige „Areopagit“ Ljiljane Dugalić


United Grupa ima najbržu mobilnu mrežu u Evropi - Nova BH\n01.09.2020 / 13:03 / Zanimljivosti\nVivacom je najbrža mobilna mreža u Evropi, pokazalo je istraživanje kompanije Ookla, zasnovano na rigoroznim standardima mjerenja Speedtest® aplikacije, postigavši najbolji Speed ScoreTM 2 rezultat. Studija je bazirana na osnovu 127.000 testova provedenih u prvoj polovini 2020. godine, u kojima je učestvovalo 44.000 jedinstvenih korisnika u Bugarskoj.\nVivacom je dio United Grupe, vodećeg telekomunikacijskog i medijskog operatera u Jugoistočnoj Evropi, u okviru kojeg u Bosni i Hercegovini posluju telekomunikacijski operater Telemach, i njegovi servisi EON i Total TV, televizija i portal N1, kao i Nova BH.\nDio United Grupe je i regionalna platforma za online kupovinu – Shoppster, koja je od marta 2019. godine u većinskom vlasništvu investicionog fonda BC Partners.\nKao dodatak vijesti o velikom uspjehu United Grupe, još jedna njena kompanija, Telemach u Sloveniji, dobitnik je Best in Test certifikata za najbolju mobilnu i internet mrežu u 2019. i 2020. godini u Sloveniji prema podacima nezavisne istraživačke kuće Umlaut. Uspješna budućnost očekuje i Tele 2 iz Hrvatske, trećeg mobilnog operatera u vlasništvu United Grupe čiji je razvoj i rast u središtu strateških planova Grupe.


Održan skup o gasu u Hrvatskoj\nOd 6. do 8. maja 2015. godine u Opatiji u Hrvatskoj održan je trideseti Međunarodni znanstveno-stručni skup stručnjaka za plin. U okviru skupa govorilo se o distribuciji gasa, tehničkim propisima za efikasno korišćenje ovog energenta, gasnim elektranama, razvoju gasne privrede, obnovlojivim izvorima energije, razvoju gasne infrastrukture, gasnim i energetskim sistemima. …\n3,6 miliona EUR iz predpristupnih fondova za projekte Programa prekogranične saradnje Srbija – Bosna...\nDelegacije Evropske unije u Republici Srbiji i Bosni i Hercegovini u saradnji sa Kancelarijom za evropske integracije Vlade Republike Srbije i Direkcijom za evropske integracije Bosne i Hercegovine objavile su treći poziv za dostavlјanje predloga projekata u okviru Prekograničnog programa Srbija – Bosna i Hercegovina. Poziv će biti otvoren do …\nSledeće godine počinje izgradnja LNG terminala u Hrvatskoj\nDirektor LNG Hrvatska gospodin Mladen Antunović izjavio je da će izgradnja LNG terminala na Krku početi sredinom sledeće godine. On je istakao da je u planu da se u blizini terminala napravi visokoefikasna kogenerativna elektrana snage oko 40MW koja će kao energent koristiti gas. Dodao je i da je ovaj …\nSrednjoškolci iz Gospića izrađuju solarni automobil\nU srednjoj Stručnoj školi u Gospiću u toku je izrada automobila na solarni pogon koji bi trebalo da učestvuje na trci solarnih automobila u junu 2015. godine u Sisku. Automobil će biti obložen solarnim panelima, a imaće motor snage 1500W i četiri baterije u kojima će se skladištiti električna energija. …\nVinodol ima u planu realizaciju projekata OIE\nOpština Vinodol u Hrvatskoj na poslednjoj održanoj sednici saglasila se sa prostornim planom kojim se predviđa izgradnja projekata obnovljivih izvora energije na teritoriji ove opštine. U planu je da se na teritoriji opštine Vinodol izgradi vetropark na lokaciji Zebar vrednosti 40 miliona evra, a na lokaciji Kavarnica vetropark čija je …


Vesti online / Vesti / Ekonomija / Tramp: Spremam za Britaniju nešto moćno\nTramp: Spremam za Britaniju nešto moćno\nTokom sastanka predsednika SAD Donalda Trampa i premijerke Velike Britanije Tereze Mej, američki predsednik je najavio svoju posetu Londonu.\nTereza Mej i Donald Tramp na samitu G20 u Hamburgu\nKako se navodi, Tramp je poručio i da očekuje da "moćan" trgovinski sporazum sa Britanijom bude "vrlo brzo" gotov i naveo da ne postoji država koja bi Sjedinjenim državama mogla da bude bliža od Velike Britanije.\n- Nema države koja bi mogla da nam bude bliža. Radili smo na trgovinskom sporazumu koji će biti veoma velika stvar, veoma moćna stvar, velika za obe države i smatram da će to biti učinjeno veoma brzo - rekao je Tramp obraćajući se novinarima na samitu G20 koji se održava u Hamburgu.\nMeđutim, bivši britanski diplomata Sajmon Frejžer izneo je sumnju u to koliko brzo bilo kakav dogovor može da bude postignut.\n- Poenta je da mi ne možemo da pregovaramo sa njima ili sa bilo kim drugim dok ne napustimo Evropsku uniju. Amerikanci i ostali neće pregovarati sa nama dok ne saznaju kakav će biti naš odnos sa EU, jer je pristup koji imamo u Evropi veoma važan za prednosti koje mogu da dobiju od odnosa koje oni imaju sa nama - rekao je Frejžer.\nAmeričkog predsednika tokom dana nakon sastanka sa britanskom premijerkom očekuju i sastanci sa ostalim zvaničnicima, među kojima su indonežanski predsednik Džoko Vidodo, premijer Singapura Li Sijen Long, japanski premijer Šinzo Abe i kineski predsednik Si Đinping.\nKako se navodi, u toku sastanka sa Trampom, od britanske premijerke se očekuje da pozove američkog predsednika da ponovo razmotri svoju odluku o izlasku SAD iz Pariskog sporazuma o klimatskim promenama.\n- Uputiću tu poruku. Nastaviću da šaljem poruku da Ujedinjeno Kraljevstvo veruje u važnost Pariskog sporazuma - izjavila je ranije Tereza Mej.\nSVET Američki ambasador: Tramp podržava raspad EU!


Najskuplji srpski fudbaleri u istoriji – Čivijaš Radio Šabac\nNajskuplji srpski fudbaleri u istoriji\nJedna od najvećih srpskih transfer-saga primakla se samom kraju. Dušan Vlahović će izvesno postati novi napadač Juventusa, to je očito bila i njegova želja, da u Fjorentini ostavi što dublji trag i da, kada dođe vreme za to, napravili veliki iskorak u karijeri.\nPonuda je bilo sa svih strana, brojni evropski velikani utrkivali su se za potpis srpskog reprezentativca i deluje da je Vlahović povukao verovatno najpametniji potez ostankom u Italiji.\nPotpuno se prilagodio na Seriju A, odlično zna šta ga čeka i u dresu Juventusa će dodatno moći da pokaže raskošan talenat, da se nadogradi i dokaže i na evropskoj sceni. Realno, kalibar kluba iz Firence je prerastao, vreme je za nove velike stvari.\nJedna od tih je i da će Dušan Vlahović postati rekorder, odnosno srpski fudbaler za čiji je transfer izdvojena najveća suma u istoriji. Nadmašiće Luku Jovića, dosadašnjeg najskupljeg našeg fudbalera.\nDanima, možda i mesecima se najavljivao ovakav rasplet, a u noći između ponedeljka i utorka došlo je do te čekane fudbalske detonacije na „čizmi“. Fjorentina nije više imala previše izbora kako ne bi značajno smanjila profit od transfera, dva kluba su postigla dogovor vredan 67 miliona evra, dok će „viola“ inkasirati još tri miliona kroz bonuse kada srpski as zaigra za Juventus.\nKako pišu italijanski mediji, do ponedeljka bi trebalo sve i zvanično da bude gotovo, pa da golgeter rođen 2000. godine zaduži opremu „stare dame“ iz Torina u najskupljem transferu svetskog fudbala ove zime. Vlahović bi po sezoni trebalo da zarađuje sedam miliona evra, dok je u Fjorentini imao manje od milion godišnje.\nIako su se u Firenci svojski trudili da izbegnu baš ovakvu prodaju kojom bi pojačali rivala iz Serije A, nisu uspeli.\nU prilog tome govori i da je Vlahović odbio daleko unosnije ponude poslednjih meseci, skoro dvostruko veće, samo da bi prešao u Juventus, što je navodno rešio u oktobru 2021.\nNavodno, Njukasl mu je nudio čak 12 miliona po sezoni, a Arsenal osam godišnje plus dva miliona na ime bonusa. Ipak, mahanje milionima i zov Premijer lige nisu ga dovoljno privukli, ni Atletiko Madrid i Borusija Dortmund nisu uspeli da ga nateraju na selidbu.\nAko se pogleda i da je Vlahović u poslednje dve sezone Serije A postigao najviše golova, 38, jasno je zašto je vladala tolika pomama. Ispred njega u drugim ligama samo su trojica igrača u istom periodu – Robert Levandovski (64), Erling Holan (43) i Karim Benzema (40), pa je dodatno jasno zašto je postao najskuplji srpski fudbaler u istoriji.\nPodsetimo, do sada je rekorder bio Luka Jović, za koga je Real prilikom dolaska iz Ajntrahta platio 63 miliona evra. Bitno je samo da nema istu sudbinu, jer se Jović slabo snašao u Madridu, vraćao se u Frankfurt na pozajmicu i još uvek čeka pravu priliku.\nTreći na listi najskupljih srpskih fudbalera je Nemanja Matić, za čiji transfer iz Čelsija je Mančester junajted platio skoro 45 miliona evra. Daleko iza su Lazar Marković i Savo Milošević, a senzaciju je bio napravio Aleksandar Mitrović prelaskom iz Njukasla u Fulam za skoro 25 miliona evra.\nPapreno su plaćeni i defanzivci, Aleksandar Kolarov i Nikola Maksimović koji su najveći trag ostavili u Italiji, kao i Siniša Mihajlović koji zajedno sa prelaskom Radeta Bogdanovića u Atletiko Madrid kompletira Top 10 najvećih transfera srpskih igrača.\nTop 10 najvećih transfera srpskih fudbalera\nDušan Vlahović Fjorentina – Juventus 70 miliona evra\nLuka Jović Ajntraht – Real Madrid 63 miliona evra\nNemanja Matić Čelsi – Mančester junajted 44,7 miliona evra\nLazar Marković Benfika – Liverpul 25 miliona evra\nSavo Milošević Saragosa – Parma 25 miliona evra\nAleksandar Mitrović Njukasl Fulam 24,7 miliona evra\nAleksandar Kolarov Lacio Mančester s. 23,86 miliona evra\nNikola Maksimović Torino – Napoli 21 milion evra\nRade Bogdanović Džef junajted Atletiko Madrid 17,4 miliona evra\nSiniša Mihajlović Sampdorija Lacio 17 miliona


Dijana Djurickovic · novembar 2008 · Global Voices na srpskom\nDijana Djurickovic · novembar, 2008\nNajnoviji članci od Dijana Djurickovic iz novembar, 2008\nEgipat: Dostići trans uz Obamu\nPopularan Članak 29/11/2008\nPopularnost Barack Obama-e u Egiptu je dostigla novi vrhunac – uz uvođenje na tržište narkotika koji nosi ime budućeg predsednika. Kako prenosi egipatski bloger Hossam el-Hamalawy dileri u mediteranskom gradu Marsa Martrouh šire novu vrstu hašiša, nazvanog Obama: Nova vrsta (pretpostavlja se crnog marokanskog) hašiša se pojavila u egipatskom gradu...\nOdgovori na izbor Obame preko video zapisa iz sveta\nSeverna Amerika 29/11/2008\nSpremite Vaše kamere. Kažite Baracku Obami šta Vi mislite da bi trebao da uradi kada postane predsednik. Čitajte dalje, jer ovo je prilika da gledaocima u SAD date do znanja šta građani sveta imaju da kažu. Slede dve različite inicijative od strane medija koje zahtevaju video doprinos od građana sveta...\nSirija: Novo Svitanje za Čovečanstvo\nSeverna Amerika 12/11/2008\nBloger Anas, ukazuje na članak sa prve strane Al Watan Daily Syrian Newspaper časopisa, sa tekstom koji poručuje: “Novo svitanje za čovečanstvo, 70 dana do Bušovog odlaska iz Bele Kuće.”


Bio-Maka – Promo & CME\nPored toga što je potpuno opravdano dobila titulu „prirodnog afrodizijaka“, jer stimuliše libido i plodnost, maka, zahvaljujući svom specifičnom nutritivnom sastavu, podiže opštu otpornost organizma na bolesti i podstiče fizičko i mentalno zdravlje. Ona je prirodan i veoma efikasan regulator hormonske ravnoteže primenljiv na oba pola i sve starosne grupe. Mladim osobama maka se preporučuje kao pomoćno sredstvo u terapiji steriliteta, za povećanje libida i plodnosti, kod poremećaja menstrualnog ciklusa i predmenstrualnog (PMS) sindroma, kao i kod hormonskih disbalansa. Naučna istraživanja potvrdila su efikasnost make za povećanje broja, količine i kvaliteta spermatozoida, kao i za stimulaciju seksualne želje i aktivnosti. Može biti od pomoći kod problema sa erekcijom, pa je mnogi smatraju i zamenom za Vijagru bez kontraindikacija.\nZahvaljujući sposobnosti da održava hormonsku ravnotežu, maka ublažava simptome menopauze (valunzi, noćno znojenje, suvoća vagine, promene raspoloženja), i andropauze. Sportisti su populacija kojoj se posebno preporučuje uzimanje make kao suplementa, jer povećava izdražljivost i snagu, a dokazano smanjuje nivo mlečne kiseline u mišićima. U kombinaciji sa detoxaminom smanjuje i formiranje slobodnih radikala čime se ubrazava oporavak sportista nakon treninga i takmičenja. Maka nema neželjenih efekata i kontraindikacija, pa se može koristiti i duži vremenski period.


TotalCar.rs » Dubuc Motors najavio svoj električni Tomahawk (2017)\nDubuc, elektro, novo, TOP, Video\nDubuc Motors je najavio svoju nameru da postane prvi kanadski proizvođač automobila koji će u ponudi imati električo vozilo. Opisujući sebe kao Teslinog rođaka, ova kompanija kaže da će sportsko, kao i taksi vozilo nazvano Tomahawk biti predstavljeno 2016. godine.\nO ovom vozilu još uvek se zna malo toga, a Dubuc kaže da će Tomahawk biti 2+2 električni sportski automobil sa dva elektromotora, pogonom na sva četiri točka i motorom koji će mu obezbeđivati zavidan opseg samostalnog kretanja. Detaljne specifikacije još uvek su nepoznate, a ova kompanija kaže da će o 0 do 100 km/h ubrzavati za “malo više od tri sekunde”, uz maksimalnu brzinu od 225 km/h i opseg samostalnog kretanja od 442 km.\nDubuc takođe kaže da će ovaj automobil koštati manje od 100.00o dolara i da će imati jedinstvenu aluminijumsku platformu koja je fleksibilna do te mere da se može naći u osnovi mnogih vozila: od pomenutog sportskog automobila do komercijalnog kombi vozila. Ovim sportskim automobilom moći će da upravljaju isključivo vozači koji nisu viši od 196 cm i nemaju više od 125 kg.\nFerari najmoćniji brend na svetu\nDa li znate koje automobile su dizajnirale žene?\nNoviteti na srpskom tržištu: „Tojota korola“ i „auris TS“\n“Fića” nije zaboravljen


Ringier osniva integrisanu advertising-sales organizaciju u Srbiji - Marketing Mreža\nRingier osniva integrisanu advertising-sales organizaciju u Srbiji\nRingier Axel Springer 1. oktobra pokreće Media Impact Srbija nudiće inovativna rešenja za oglašavanje na srpskom tržištu. Novi prodajni sektor nudiće klijentima integrisano oglašavanje u punom obimu, kao i cross-media usluge sa akcentom na tehnologiji i informacijama.\nNova prodajna organizacija ponudiće nova rešenja i inovativne proizvode u domenu oglašavanja, kao što je native advertising (oglasi integrisani u sadržaj sajta) i web-vide advertising. Njen portfolio čine jaki print in online brendovi, koji stižu do ukupno 2,1 milion jedinstvenih korisnika (Gemius Audience), 1,4 miliona korisnika mobilnih uređaja (Gemius Audience, Google Analytics), kao i 2,3 miliona čitalaca štampanih izdanja (Ipsos Strategic Marketing).\nMedia Impact Srbija je, nakon Media Impact Polska, druga prodajna organizacija koju je pokrenuo Ringier Axel Springer Media. Kao deo te mreže, ima pristup Dreamlabu, tehnološkom centru Ringier Axel Springer Media sa sedištem u Krakovu, koji nudi najsavremenija tehnološka rešenja za digitalno objavljivanje i oglašavanje.\nMedia Impact Srbija će voditi Mihailo Ponjavić (Direktor prodaje Media Impact Srbija). Njegov najuži tim čine Snežana Stojsavljević (Rukovodilac prodaje news portfolia), Goran Radulović (Rukovodilac prodaje vertikala i native oglasavanja) i Marko Bogićević (Rukovodilac projektne i specijalne digitalne prodaje).\nMihailo Ponjavić, direktor prodaje Media Impact Srbija: „Budućnost oglašavanja zasniva se na inovacijama i kreativnosti. Media Impact Srbija želi da preuzme vodeću ulogu u ponudi oglasnih rešenja koja na pametan i delotvoran način stižu do potrošača. Ekskluzivan sadržaj naših brendova obezbeđuje savršeno okruženje koje omogućava oglašivačima da stignu do potrošača na najbolji mogući način. Naši klijenti će uskoro biti obavešteni o novoj organizaciji i novim marketinškim mogućnostima koje ćemo nuditi u budućnosti.“\nViše informacija na blic.rs


Miele Triflex HX1 - SMUL0 štapni akumulatorski usisivač | ePonuda.com\nMiele Triflex HX1 - SMUL0 štapni akumulatorski usisivač cene\nod 59.499,00 do 59.500,00 din\nod 19.287,00 din\nod 88.499,00 din\nEPonuda nije internet prodavnica već Vam omogućava da brzo i lako nađete Miele Triflex HX1 - SMUL0 štapni akumulatorski usisivač po najjeftinijoj ceni. Naš cilj je da kupci budu što bolje informisani o ponudi Miele Triflex HX1 - SMUL0 štapni akumulatorski usisivač na tržištu Srbije. Vrlo lako nalazite željeni proizvod za kategoriju Usisivači cene, ne morate da lutate od sajta do sajta za Miele Usisivači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Miele Triflex HX1 - SMUL0 štapni akumulatorski usisivač sa PRODAVCEM. EPonuda ne može da garantuje potpunu tačnost specifikacije i slika za Miele Triflex HX1 - SMUL0 štapni akumulatorski usisivač. Pre kupovine, podatke za Miele Triflex HX1 - SMUL0 štapni akumulatorski usisivač proverite na sajtu PROIZVOĐAČA.


DER SPIEGEL: Američke sankcije Rusiji ubijaju nemačku ekonomiju\nDER SPIEGEL: Američke sankcije Rusiji ubijaju nemačku ekonomiju\nPosledice ekonomskih sankcija protiv Rusije koje su uvele SAD počinju da deluju i na Nemačku, ocenio je nedeljnik Der Spiegel.\nVeć narednog dana nakon što su uvedene sankcije, piše Der Spiegel, u rusko-nemačku spoljnotrgovinsku komoru počeli su da pristižu telefonski pozivi zabrinutih nemačkih preduzetnika, koji imaju biznis kako u Rusiji, tako i u SAD.\nNa osnovu podataka Trgovinsko industrijske komore SRN, američke sankcije protiv Rusije tiču se svake četvrte nemačke kompanije koja ima biznis u inostranstvu. Izvršni direktor Asocijacije evropskog biznisa u Moskvi Frank Šauf uveren je da će „na kraju postradati obe strane: i Rusi i Evropljani“.\nKoncern EagleBurgmann, koji proizvodi kompresionu opremu, žali se na smanjenje plasmana u Rusiju za čitavih 30 odsto.\n„Odlažu se porudžbine, od njih se potpuno odustaje ili ih jednostavno više nema“ – saoptšio je Der Spiegel generalni direktor Štefan Fitkau. Pre toga je EagleBurgmann od gasne kompanije Novatek dobio krupnu porudžbinu za projekat na Jamalu; sada je Novatek na američkom sankcionom spisku.\nViše desetina nemačkih firmi sarađuje sa ruskim naftnim koncernom Rosneft protiv koga su takođe uvedene sankcije. Tako, na primer, građevinski gigant Bilfinger servisira objekte kompanije Rosneft, kojem koncern Siemens isporučuje turbine i generatore u iznosu od 90 miliona evra.\n„Perspektive za vođenje biznisa se svuda pogoršavaju“ – konstatuje Der Spiegel.\nEnergetski koncern E.on Rusiji je isporučio termoelektrana za 9 milijardi evra. Većina se već nalazi u eksploataciji, ali zbog pogoršanih uslova na tržištu prihod je niži od planiranog.\nProdaja Volkswagen-ovih automobila u Rusiji opala je za 10 odsto u ovoj godini, a Opel-a – za 12 odsto. Iz istih razloga je nekoliko meseci trajao prekid u radu proizvodne linije za montažu automobila Opel Astra u Sankt Peterburgu.\nInstitut za ekonomska istraživanja u Minhenu krajem juna ove godine obavio je istraživanje koliko na nemačka preduzeća utiču sankcije.\nIspostavilo se da se svaka treća anketirana kompanija sprema za negativne posledice.\n„Ruski klijenti više ne traže isporučioce iz Evrope. Oni se plaše da evropska preduzećaneće moći da realizuju isporuke zbog verovatnog zaoštravanja sankcija“ – istakao je Urlih Akerman, međunarodni stručnjak nemačkog Saveza za mašinogradnju (VDMA).


Vest 27/10/2004 - Web sajt firme Zorka Pharma iz Šabca dobio prvu nagradu na petom internacionalnom festivalu digitalne umetnosti ArtTech.\nNovi web sajt šabačke industrije lekova, pomoćnih lekovitih sredstava, kozmetike i hemijskih proizvoda Zorka Pharma na adresi www.zorkapharma.com odneo je prvu nagradu u kategoriji web dizajna na petom po redu festivalu digitalne umetnosti ArtTech.\nOvogodišnji festival održan u Pančevu 27.10.2004. godine u prostorijama kluba “Coupe” bio je međunaradni po karakteru sa učesnicima iz SiCG, Rusije, Slovenije, Bosne i Hercegovine, Hrvatske i Makedonije dok je kvalitet pristiglih radova bio viši nego na prethodnim festivalima.\nNagradu za dizajn ovog sajta je u ime kompanije Veza o.d, sa kojom je Zorka Pharma razvila dugoročnu saradnju na kreiranju njenog prisustva na Internetu, primio direktor Miodrag Kostić najavljujući dalja unapređenja. Ona će prvenstveno ići u pravcu poboljšanja kvaliteta i kvantiteta sadržaja ponuđenih posetiocima, unapređenja funkcionalnosti sajta i uvođenja najsavremenijih metoda komunikacije sa posetiocima.


Vesti online / Vesti / Ekonomija / Soroš opet mrsi konce, izazavao haos u ECB\nSeebiz, Vestionline A\nDa li Soroš instrumentalizujeEBC za svoje političke ciljeve?\nTo je izazvalo kritike nekih evroparlamentaraca koji se plaše da žele da utiču na osetljiva politička pitanja.\nMilijarder rođen u Mađarskoj stari je zagovornik evropskog jedinstva, a njegovo zagovaranje liberalnih politika i otvorenih granica stvorilo mu je mnoge neprijatelje, uključujući mađaraskog premijera Viktora Orbana, prenosi "Seebiz".\nSoroš se 14. novembra sastao s Benoitom Coereom, članom odbora koji sprovodi politike ECB, kako bi razgovarao o "produbljivanju područja evra", po delu Coerevog dnevnika.\nSastanak je zatražio Soroš kako bi razgovarao o zajedničkom budžetu evrozone, a na njemu su učestovali i predstavnik investicionog fonda i još jedan zvaničnik ECB, rekao je izvor upoznat s pitanjem.\nDa li je Soroš ovog puta preterao?\n- Mislim da nije legitimno da gospodin Soroš instrumentalizuje ECB za svoje političke ciljeve - rekao je Bernd Lucke, član konzervativaca u Evropskom parlamentu.\nPortparolka ECB rekla da su učesnici razgovarali samo o inicijativama na visokom nivou usmerenim na produbljivanje integracije evrozone, te da nisu ulazili u monetarne politike ili Bregzit.\nMarco Zanni iz evroskeptičnog parlamentarnog bloka Evrope nacija i sloboda ocenio je da ovakvi susreti s moćnim pojedincima "nisu kompatibilni s institucijama koje sebe smatraju demokratskim".\nAli nisu sve reakcije iz Evropskog parlamenta negativne.\n- Misija ECB-a je da radi na očuvanju evrozone i susret s nekim uticajnim koji radi isto deo je njihovog mandata - smatra Sven Giegold, portaporl za privredna i finanijska pitanja Zelenih u Evropskom parlamentu.\nSVET Orban preti: Ako neće EU, okrećemo se Kini\nSVET Evo šta je Orban odgovorio Sorošu\nSVET Soroš tvrdi: Orban stvara mafijašku državu\nSVET "Soroš se ponaša kao šef države"


RTS :: Selaković sa zvaničnicima Indije: Za Srbiju značajno da se unaprede ekonomski odnosi\nPolitika Selaković sa zvaničnicima Indije: Za Srbiju značajno da se unaprede ekonomski odnosi\nponedeljak, 20. sep 2021, 19:50 -> 20:24\nIndija i Srbija će uskoro svoje diplomatske i ekonomske odnose podići na još viši nivo. Neki od bilateralnih ugovora već su potpisani tokom posete ministra spoljnih poslova Nikole Selakovića toj zemlji, a unapređenje saradnje očekuje se i tokom obeležavanja 60 godina od prve konferencije Pokreta nesvrstanih, održane u Beogradu.\nIndija je udaljena više od 5.000 kilometara, ali je prijateljska zemlja još od kad se 1947. izborila za nezavisnost od Britanske imperije. Beograd i Nju Delhi veze su još više učvrstili u Pokretu nesvrstanih, koje traju do danas. Stariji građani uglavnom se sećaju odnosa dveju zemalja iz vremena Tita i njihovog prvog premijera Nehrua.\nNakon raspada SFRJ, prijateljski, ali ni diplomatski odnosi nisu prekidani, a Srbija je jedina zemlja Evrope koja je ukinula vize Indijcima, što je povećalo dolazak njihovih turista u odnosu na prethodnu godinu za skoro hiljadu odsto.\nIndija nije priznala jednostrano proglašenu nezavisnost Kosova i Metohije, i glasala je protiv učlanjenja Prištine u UNESKO.\n"Prijateljstvo dve zemlje je prirodno. Indija vidi Srbiju kao kapiju ka centralnoj Evropi. Na temelju naših dosadašnjih veza i sličnih pogleda na globalne probleme, naši odnosi mogu ući u novu eru političkih, ekonomskih i trgovinskih odnosa", kaže generalna direktorka Indijskog saveta za međunarodne poslove Vijau Takur Sing.\nSedam decenija nakon što je izborila nezavisnost od britanske imperije, ova zemlja sa više od 1,3 milijarde stanovnika, nuklearna je sila, razvija svoj svemirski program, jedna je od najbrže rastućih privreda sveta i ima jednu od najrazvijenijih filmskih industrija.\nZato je za Srbiju značajno da pored prijateljskih, unapredi i ekonomske odnose sa Indijom. Razmena dve zemlje je nešto više od 150 miliona evra godišnje.\n"Indijske investicije prisutne su na četiri područja Višegradske grupe, naročito u domenu IT, automobilske industrije i zaista postoji niz prednosti zašto bi valjalo da te investitore vidimo i u Srbiji. Sa druge strane, Indija je jedno neverovatno tržište, milijardu i 300 miliona stanovnika. To je tržište na koje možemo da izvozimo naše voće, naše poljoprivredne proizvode", kaže ministar spoljnih poslova Srbije Nikola Selaković.\nMinistar Selaković razgovarao je o ovim temama sa ministrom spoljnih poslova Indije Subramanjanom Džaišankarom.\nTokom posete, Selaković se sastao i sa Menakši Leki, državnom ministarkom za spoljne poslove i potpredsednikom Indije Venkajom Naiduom.\nNeki od dogovorenih sporazuma, trebalo bi da budu potpisani 11. i 12. oktobra na proslavi godišnjice prve konferencije Nesvrstanih, koja je održana u Beogradu 1961. godine.


Laguna - Bukmarker - „Tamo daleko“ i „Rukopis otkriven u Akri“ na kioscima po super cenama - Knjige o kojima se priča\n„Tamo daleko“ i „Rukopis otkriven u Akri“ na kioscima po super cenama\nU okviru Lagunine super akcije na kioscima „Štampe“ i „Future plus“ možete kupiti najveće Lagunine književne hitove.\nZbog velikog interesovanja i postignutog uspeha sa Laguninim hitovima „A planine odjekuše“, „Jovanovo zaveštanje“ i serijalom „Mia i ja“ na kioscima širom Srbije, akcija je dopunjena sa još dva trenutno najčitanija dela: „Tamo daleko“ Vuka Draškovića i „Rukopis otkriven u Akri“ Paula Koelja.\nNa više od 500 prodajnih mesta u Beogradu i Srbiji mogu se kupiti knjige po super cenama. Knjigu „Tamo daleko“ Vuka Draškovića možete kupiti po ceni od 450 dinara umesto 490, a knjigu „Rukopis otkriven u Akri“ Paula Koelja možete kupiti za 499 dinara umesto 590. „A planine odjeknuše“ Haleda Hoseinija prodaje se po ceni od 750 dinara umesto 890, „Jovanovo zaveštanje“ Vanje Bulića 670 dinara umesto 790, knjige iz serijala „Mia i ja“: „Lirijina tajna“ i „Mia i ždrebe jednoroga“ po ceni od 330 dinara umesto 395 dinara po naslovu.\nPriključite se Laguninoj super akciji i obiđite svoju omiljenu mulitmedijalnu prodavnicu. Obezbedite sebi najveća svetska i domaća književna dela po super cenama i u vašem komšiluku.


Ostali sportovi - Streljaštvo: Pančevci uspešni na Prvenstvu Srbije mk puškom za pionire\nNapisano u kategoriji Ostali sportovi, 17 septembra, 2019\nPoteklog vikenda je u Sremskoj Mitrovici održano prvenstvo Srbije serijskom malokalibarskom puškom za pionire, na kojem je nastupilo šest takmičara iz Streljačke družine “Pančevo 1813” u trostavu i ležećem stavu.\nAleksa Rakonjac je ubedljivo osvojio dve zlatne medalje sa 259 u trostavu i 264 krugova u ležećem stavu, u konkurenciji pionira, a mlada ekipa pionira je osvojila treće mesto u trostavu, a četvrto u ležećem stavu u kojoj su nastupili i debitanti Petar Cvetković i Ognjen Bunčić. Ekipa pionirki je osvojila dva prva mesta u trostavu i ležećem stavu, a Iva Rakonjac je prva u trostavu sa 253 kruga. Teodora Kondić je osvojila dve bronzane medalje sa 257 u ležećem stavu i 238 krugova u trostavu, a Ana Tokić je četvrta u oba stava,sa 256 u ležećem i 227 u trostavu.\nStreljaštvo: Ekipa SD “Pančevo 1813” je ponovo prva na Prvenstvu Vojvodine pištoljem velikog kalibra\nProteklog vikenda je u Vrbasu održano i prvenstvo Vojvodine u gađanju iz pištolja velikog kalibra, domaće proizvodnje, po “C” programu, na kojem je nastupila podmlađena ekipa Streljačke druzine “Pančevo 1813”.\nPonovo je ekipa osvojila prvo mesto, iako nisu nastupili proslavljeni medaljaši Saša Petrović i Jovica Bubalo zbog poslovnih obaveza.Svetislav Poštić je osvojio srebrnu medalju sa 277 krugova, a sa 273 kruga je Jovan Pavlica osvojio bronzanu medalju. Uspešno je debitovao Marko Šaponjić i sa 165 krugova doprineo osvajanju titule. Prvenstvo Srbije će biti održano 29.septembra takođe u Vrbasu.


EK - Zvezda se vraća sa ''minus tri''! - Sportske.net\nEkipa Dejana Radonjića nije večeras odigrala kako zna i ume, ali je i to bilo dovoljno da ostvari povoljan rezultat pred revanš u 'Kombank Areni' - 82:79 za Budiveljnik.\nIako su Zvezdu dočekali na neutralnom terenu u Kaunasu, to se nije primećivalo u igri Budiveljnika u najvećem delu ovog meča.\nUkrajinski tim je od početka meča stekao blagu prednost, koju je uspevao da održi. Tokom druge četvrtine, Budiveljnik stiže i do dvocifrene prednosti, imali su domaći desetak poena razlike (30-20), ali su crveno-beli ''dodali gas'' u finišu prvog poluvremena, i predvođeni raspoloženim Raškom Katićem smanjili na samo dva poena zaostatka - 41:39.\nDelovalo je da Zvezda polako hvata svoj ritam, ali tokom treće deonice ponovo su se ponovile neke greške iz prvog poluvremena, bilo je dosta izgubljenih lopti, pa Budiveljnik opet uspeva da se rezultatski odlepi na 11 poena prednosti - 66:55.\nIpak, kako se meč bližio kraju, sve bolji je bio Demarkus Nelson, odbrana domaćih nije imala rešenja za njegove sjajne prodore, a i kapiten Simonović je sa dve trojke značajno doprineo da crveno-beli pred ulazak u finiš uhvate priključak.\nNa minut i po pre kraja, upravo je Simonović svojim novim poenima konačno doneo izjednačenje Zvezdi - 77:77.\nBilo je već tada jasno da crveno-beli, iako nisu pružili partiju na nivou svog maksimuma, imaju odličan rezultat pred revanš u ''Areni''.\nU samom finišu Dženkins najpre nije iskoristio napad za vođstvo Zvezde, da bi na dve sekunde do kraja napravio prekršaj pri šutu za tri poena, što domaći koriste za konačni trijumf rezultatom 82-79.\nNa kraju, najefikasniji u Crvenoj zvezdi bio je Raško Katić sa 20 poena, dok je Demarkus Nelson upisao 16.\nBudiveljnik je predvodio Strelnieks sa 20 poena, a 16 je postigao Blejk Ahern.


Ljubav i ljubavnost u poeziji Miloša Brkića - Miloš Brkić\nPostoje pesme koje svojim snažnim, emotivnim porukama meteoritski bljesnu, odajući i osvetljavajući svu tananost i čudastvenost stanja i osećanja zaljubljenog bića, njegove najintimnije i najnežnije posebnosti u svetu voznesenosti i posvećenosti ljudske. Postoje pesnici koji godinama u sebi nose lirsku odrednicu tajanstva lirskoga skaza i izraza, kojima se ta i takva stanja, u stih pretočena definišu na jedan poseban i prijemčivo topal način, a da se pri tom ne „odaju“, ne nameću i ćutke nose svoj krst ka vremenu što neumitno a bespovratno protiče.\n„Kada tišina progovori zbog tebe“, nije samo radni naslov ove Miloševe knjige poezije, to je metafora iz koje se spoznaje i saznaje mnogo više od običnog analitičkog pokušaja, da alegorija nadživi i prevaziđe svoje proširenje i ovaploćenje stvarnosti i pojavnosti vlastite. Pesničko obraćanje i glasovanje neće narušiti ni povrediti tu odrednicu „tišine“, šta više iz postojećeg stanja nemog muka, reči kao katarzični poklici, vaskrsnuće jedno novo stanje postojanja i bitisanja metrike, dinamike, ritamskog i eufoničnog zvučanja, dakle muziku reči, vešto i spretno u stihove pretočenih.\nBrkić piše u slobodnom, formalnom stihu, držeći se svoje refleksivne intuicije, sluhom i talentom odabira, selektuje dužinu, širinu i eufoničnost strofe, uspevajući pri tom da stihovnu organizaciju i kompoziciju obuzdava lako, manirom iskusnog pesnika, kakve obično iščitavamo kod ruskih formalista, sa početka dvadestog veka.\nIntelektualnom snagom, lirskim senzibilitetom a već izgrađenim formalnim stilom, Brkić se igra sa građenjem pesničke slike, pripovedajući i dajući stanja svoje duševnosti sa takvom lakoćom da mu na tome mogu pozavideti pisci sa dosta dužim lirskim stažom, što je odlika retko talentovanih posebnika u ovom bogougodnom poslu.\ndr Rade Vučićević, teoretičar književnosti\n*Izvod iz recenzije na knjigu poezije „Kada tišina progovori zbog tebe“


Ne zna se koliko i ko trguje bitkoinom u Crnoj Gori – Bankar.me\nNe zna se koliko i ko trguje bitkoinom u Crnoj Gori\nJune 12, 2018 BANKE, Članci, CRNA GORA, CRNA GORA, SVE VIJESTI Leave a comment\nNema podatka ko u Crnoj Gori radi sa virtuelnim valutama, od kojih je najpoznatija bitkoin, niti koliko se transakcija obavi godišnje, kazali su Pobjedi iz Centralne banke povodom izmjena zakona o sprečavanju pranja novca i finansiranja terorizma koji predviđa da će pravna i fizička lica koja rade sa kriptovalutama morati da prijavljuju transakcije preko 15.000 eura.\n“Organizacioni dio CBCG zadužen za statistiku platnog bilansa ne raspolaže podacima vezanim za virtuelne valute, odnosno informacijama koliko fizičkih ili pravnih lica se bavi izdavanjem i upravljanjem virtuelnim valutama, niti koliko se takvih transakcija obavi. Podaci koji se prikupljaju s ciljem izrade statistike platnog bilansa su na većem agregatnom nivou od nivoa pojedinačnih transakcija, kao što je trgovanje virtuelnim valutama, te se stoga ove transakcije ne mogu izdvojiti“, objasnili su iz CBCG.\nPrijedlog zakona je ušao u skupštinsku proceduru i uskoro bi poslanici o njemu trebalo da glasaju.\nIz Centralne banke podsjećaju da virtuelne valute nijesu zakonsko sredstvo plaćanja u Crnoj Gori i da zbog toga CBCG ne raspolaže podacima koliko pravnih i fizičkih lica obavljaju djelatnost, odnosno poslove vezane za izdavanje i upravljanje ovim valutama, uključujući i usluge mijenjanja u konvencionalne i obrnuto.\n“Korišćenje virtuelnih valuta u Crnoj Gori, kao ni u eurozoni, nije regulisano”, podsjećaju iz CBCG.\nKomentarišući prijedlog da će i oni koji rade sa ovim valutama morati da prijavljuju sve transakcije u protivvrijednosti od 15.000 eura i više, iz CBCG su kazali da će Crna Gora, kao zemlja u procesu pristupanja EU, slijediti regulaciju koju donese Evropska centralna banka.\nPodsjetimo da je nedavno u intervjuu Pobjedi direktor Uprave za sprečavanje pranja novca i finansiranja terorizma Vesko Lekić kazao da je prijedlogom zakona predloženo da i firme i fizička lica koja se bave virtuelnim valutama moraju da prijavljuju sumnjive transakcije i sprovode preventivne mjere.\nPOJMOVIBitcoin kupovina bitcoina rudarenje bitcoina\nPrevious Naslovne strane dnevnih novina za 12. jun – Najvažnije vijesti iz ekonomije\nSljedeći London više nije najpoželjnija ulagačka destinacija u Evropi\nJelen: Bitkoin špekulativna imovina


OD SNEGA NIJE MOGAO DA UĐE U DŽIP! Kada je video šta ga je zateklo na parkingu, Milan Stanković uzeo lopatu u ruke i prionuo na posao! (FOTO) - InfoPult\nOD SNEGA NIJE MOGAO DA UĐE U DŽIP! Kada je video šta ga je zateklo na parkingu, Milan Stanković uzeo lopatu u ruke i prionuo na posao! (FOTO)\nby Admin / utorak, 18 decembar 2018 / Kategorija Vesti Zabava\nPopularni mladi pevač i član žirija „Pinkovih zvezdica – All Stars“ Milan Stanković na svom Instagram profilu objavio je fotografiju gde se jasno može videti njegov ljutiti izraz lica nakon čišćenja snega, koji je onemogućio nesmetano isparkiravanje njegovog vozila.\nPevač je pokazao da živi kao sav normalan svet, te mu nije bio problem da se fotografiše u neobičnom izdanju i pokaže da i on, kao i svi drugi ljudi ovih dana, čisti snžni prekrivač kojem se, sudeći po njegovom izrazu lica, nije obradovao.\nIzvor Vesti:: OD SNEGA NIJE MOGAO DA UĐE U DŽIP! Kada je video šta ga je zateklo na parkingu, Milan Stanković uzeo lopatu u ruke i prionuo na posao! (FOTO)\nPodmetnut požar u Pančevu: Izgoreo džip U podmetnutom požaru na parkingu u pančevačkom naselju Tesla noćas...\nODMETNIK: Džip Renegejd stigao u Srbiju Najmanji džip namenjen je mlađim kupcima, ali poseduje gotovo sve...\nMILAN ODUSTAO OD SERGEJA Juventus nije! Uzda se u Mendeša Italijanski velikan Milan u ovom trenutku ne može da dovede...\nAmidžić i Stanković proglasili pobednike Elite Model Look 2018 Žirijem je predsedavala Dženifer Mej Kope, Elitov internacionalni skaut...\nPOZAJMILA OD DRUGA DŽIP PA POGINULA! Aleksandra (19) vozila auto Predraga Maletića! ...\nZapalio se džip na Banovom brdu, nema povređenih Džip se zapalio u toku vožnje na Banovom brdu u...\nLAŽIRAO SOPSTVENU SMRT DA BI OD RODBINE UZEO NOVAC: Jedna greška mu je poremetila paklene planove (FOTO) Tajlanđanin Tačavit Džangiv je uz pomoć Fejsbuka lažirao sopstvenu smrt...\nTagged under: Milan Stankovi, svet


BEOGRAD - Predsednik Crvene zvezde Vladan Lukić pozvao je danas legendu kluba Dragana Stojkovića Piksija da dođe na Marakanu jer na taj način želi da pokaže da jučerašnji incident nema nikakve veze sa upravom crveno-belih.\nMilivojević: Prelazak u Zvezdu životni potez\nBEOGRAD - Mladi fudbalski reprezentativac Srbije Luka Milivojević rekao je da mu je prelazak u Crvenu zvezdu najbolji potez u životu.\nPartizan zimuje na plus deset\nBEOGRAD - Fudbaleri Partizana završili su pobedom nad Metalcem u gostima od 3:0 (2:0) jesenji deo prvenstva Srbije sa deset bodova prednosti nad drugoplasiranom Crvenom zvezdom.\nProsinečki: Pobeda u "večitom derbiju" za interesantnije prvenstvo\nBEOGRAD - Trener fudbalera Crvene zvezde Robert Prosinečki rekao je danas da očekuje da njegova ekipa pobedi Partizan u "večitom derbiju" i tako prvenstvo ponovo učini zanimljivim.\nBEOGRAD - Kapiten Crvene zvezde Nenad Kovačević uoči polaska u Ren, gde "crveno-beli" igraju revanš meč kvalifikacija za Ligu Evrope protiv francuskog tima, poželeo je da se ponove ishodi iz\nNebojša Čović: FMP je postao Crvena zvezda\nBEOGRAD - Skupština Košarkaškog kluba Crvena zvezda imenovala je Nebojšu Čovića za predsednika novog kluba koji će se takmičiti pod imenom Crvena zvezda Beograd.


Opel Tour 1.6 vs FIAT Doblo 1.6 16v - AutoManijak\nPOČETNA strana :: poređenje :: Opel Tour 1.6 vs FIAT Doblo 1.6 16v\n2002. - 2004. Proizvodnja 2000. - 2005.\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju multi-namensko vozilo i koriste oblik karoserije monovolumen sa 5 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Opel, 4-cilindrični agregat sa 8 ventila i 84ks , dok je drugi 4-cilindrični agregat sa 16 ventila i 103ks koji potpisuje FIAT.\nČinjenica da je FIAT dostavljen na Euro NCAP (European New Car Assessment Programme) testiranje, za razliku od konkurenta, predstavlja tek utešnu nagradu, s obzirom na 3 razočaravajuće zvezdice za bezbednost koje su mu dodeljene. Imajući to na umu, hajde da uzmemo u obzir i neke druge aspekte koji utiču na bezbednost. Oba vozila predstavljaju multi-namensko vozilo, što u principu znači dobru poziciju po pitanju bezbednosti, ali ta činjenica ne ističe ni jedan od ova dva automobila. Nasuprot tome, kada je u pitanju težina vozila čiji uticaj nije zanemarljiv, italijanski automobil nudi marginalnu razliku od 6% više metala.\nFIAT je svakako agilniji automobil i dostiže 100km/h za 1.4 sekundi manje od svog konkurenta. Pritom ubrzava sve do 168 kilometara na čas, 4km/h više nego što to čini konkurentski automobil. Kada pričamo o štedljivosti pobednik je svakako nemački automobil, trošeći u proseku 7.8 litara goriva na 100 kilometara (36 milja po galonu), u kombinovanom režimu vožnje. Ne možemo ignorisati razliku od 10% više goriva koje potroši italijanski automobil.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, italijanski automobil pruža daleko viši nivo bezbednosti, što mu pruža veliku startnu prednost u odnosu na protivnika. Stvari se nastavljaju u istom smeru, jer FIAT pruža više kada su performanse u pitanju, a samim tim i više osmeha na licu vozača. To ipak ima svoju cenu, a to je potrošnja goriva... Zaista teška odluka na samom kraju, ali ako bih morao da se odlučim za jedan od ova dva automobila, bio bi to FIAT. U svakom slučaju to je moje lično mišljenje izgrađeno na osnovu podataka kojima raspolažem. Ono što bi na kraju ipak trebalo da odluči je Vaš lični osećaj, a ja se nadam da će Vam u tome pomoći i moje smernice. Takođe, imate priliku da za samo dva minuta saznate koji bi to automobil, kada se sve uzme u obzir, za Vas odabrao naš virtuelni savetnik™, u moru sličnih, a opet toliko različitih vozila.


Slabljenje Suda BiH ili gubitak dominacije predsjednice? - Klix.ba\nSlabljenje Suda BiH ili gubitak dominacije predsjednice?\n16.11.2012. u 18:38\nNadležnosti Suda BiH glavna su tačka neslaganja u pravosudnoj zajednici kada je u pitanju prijedlog novog zakona kojim je predviđeno formiranje apelacionog suda BiH.\nPravnici podržavaju formiranje novog suda, koji bi rješavao žalbe na odluke Suda BiH, ali spor izaziva to što novi zakon predviđa ukidanje dijela nadležnosti koje ima ovaj sud.\nAsim Crnalić, član Visokog sudskog i tužilačkog vijeća (VSTV), ocjenjuje da se predloženim izmjenama marginalizuje Sud BiH, dok njegov kolega u ovoj instituciji Jovan Čizmović smatra da su one neophodne radi uklanjanja ličnih procjena prilikom prebacivanja predmeta.\nU Sudu BiH su nezadovoljni predloženim Nacrtom, obrazlažući da se na različite načine slabe kapaciteti ove institucije, što, između ostalog, direktno ugrožava provođenje Državne strategije za rad na predmetima ratnih zločina.\nU Ministarstvu pravde BiH, koje je i predlagač ovog Nacrta, kažu da sadašnje nadležnosti Suda BiH stvaraju mogućnost za proizvoljnu primjenu i daju preširoku diskrecionu ocjenu prilikom odluka o preuzimanju predmeta.\nPrema njihovom obrazloženju, a pozivajući se na praksu Suda BiH, član o nadležnosti ove državne pravosudne institucije se tumači tako da u svakom trenutku za bilo koje krivično djelo propisano u bilo kojem zakonu mogu preuzeti nadležnost.\nU Ministarstvu pravde BiH navode i da Evropska komisija zahtijeva da budu otklonjene mogućnosti zloupotrebe ili neprikladne primjene člana koji reguliše nadležnosti Suda BiH, dok iz ove pravosudne institucije poručuju da se pogrešno tumače evropske smjernice.\nIzvan okvira ideja\nNacrt zakona o sudovima u BiH predložilo je krajem augusta ove godine državno Ministarstvo pravde. Taj Nacrt ne predviđa više nadležnost Suda BiH za krivična djela utvrđena entitetskim i zakonima Brčko Distrikta kada ta djela ugrožavaju suverenitet, teritorijalni integritet, političku nezavisnost, nacionalnu sigurnost i međunarodni subjektivitet države, kao i kada mogu izazvati ozbiljnu ekonomsku štetu.\nNije predviđena nadležnost Suda BiH za davanje uputstva za primjenu krivičnog prava u vezi s djelima genocida, zločina protiv čovječnosti, ratnih zločina i kršenja zakona i običaja ratovanja, niti da rješava sukobe nadležnosti između sudova entiteta.\nOno što bi, ukoliko ovaj Nacrt bude usvojen, bio zadatak Suda BiH jesu krivična djela propisana Krivičnim zakonom BiH i drugim zakonima, kao i da na zahtjev nižih sudova zauzme stavove u vezi s provođenjem zakona BiH i međunarodnih ugovora, te da odlučuje o provođenju propisa i ponavljanju krivičnog postupka.\nCrnalić smatra da je važno da Sud BiH ima nadležnost kako bi se procesuirala djela koja imaju teške posljedice i po ekonomski razvoj i ugled institucija jer se teško može očekivati da će entitetska tužilaštva prepoznati ovu kvalifikaciju, odnosno da će ova djela procesuirati zbog ovih razloga.\nPrema riječima Crnalića, u Nacrtu se ne navodi ni odredba koja propisuje nadležnost Suda BiH za djela koja ugrožavaju suverenitet i nacionalnu sigurnost zemlje. “Ovo je izazvalo veliko čuđenje u svim krugovima koji se bave ovim pitanjem. Posebno su nezadovoljne sudije Suda BiH, a i mi u VSTV-u smo konstatirali da je Ministarstvo pravde izašlo izvan okvira ideja koje su izrečene na strukturalnom dijalogu a odnosile su se na poboljšanje Zakona o Sudu BiH”, pojašnjava Crnalić.\nUnatoč ovakvom stavu, Jovan Čizmović, banjalučki advokat koji je ujedno član VSTV-a, kaže da se brisanjem određenih nadležnosti Suda BiH pokušavaju objektivizirati kriteriji na osnovu kojih će se postupati u određenim predmetima. Znači, smatra Čizmović, trebaju jasno da se odrede kriteriji, a ne da postoji pristup na osnovu nekakve personalne procjene, što nije dobro.\nČizmović pretpostavlja da je reakcija Suda BiH na ovaj Nacrt vjerovatno “produkt osjećaja predsjednice Suda da neće imati onaj stepen dominantnosti”.\nU Sudu BiH su dali primjedbe na Nacrt zakona o sudovima. U obrazloženju tih primjedbi navodi se da je potpuno nejasno i neargumentovano brisanje nadležnosti iz Zakona o Sudu BiH, te da ubacivanje ovih nadležnosti u Krivični zakon ne bi bilo adekvatno rješenje.\n“Proaktivno otkrivanje djela na štetu države zadatak je državnih tijela, te ne bilo realno taj rezultat očekivati od entitetskih tijela. Što se pak tiče međuentitetskog kriminala, u tom slučaju entitetska nadležnost je ionako sporna. Čini se da bi to vodilo do aboliranja počinilaca ozbiljnih krivičnih djela, počinjenih prije izmjena zakona, na štetu države”, navodi se u mišljenju Suda BiH koje je dostavljeno državnom Ministarstvu pravde.\nUgrožavanje Državne strategije\nOsim mogućeg aboliranja počinilaca ozbiljnih krivičnih djela, kažu u Sudu BiH, Nacrtom se na različite načine slabe i kapaciteti ove institucije, što direktno ugrožava provođenje Državne strategije za rad na predmetima ratnih zločina.\n“Strategija prepoznaje Sud BiH kao ključnog nosioca aktivnosti na rješavanju predmeta ratnih zločina, i to upravo priznajući izgrađene kapacitete Suda u odnosu na druge sudove”, stav je Suda BiH.\nU Ministarstvu pravde BiH smatraju da bi izbrisane nadležnosti Suda BiH trebale biti prebačene u Krivični zakon BiH. Također i u VSTV-u su zaključili da trebaju biti uvrštene i precizno definisane u Krivičnom zakonu BiH, te da istovremeno budu usvojene u Parlamentu, kako bi ta djela bila u nadležnosti Suda BiH.\n“Mi smo Nacrt zakona podržali. Dali smo mišljenje na određena rješenja, negdje između 25 ili 30 prijedloga”, kaže Milorad Novković, predsjednik VSTV-a.\nNacrtom zakona o sudovima BiH predviđeno je formiranje apelacionog suda BiH, koji bi odlučivao po žalbama na prvostepene presude Državnog suda, ali bi bio odvojen od njega.\nŽalbe na prvostepene presude sada rješava Apelaciono odjeljenje u sastavu Suda BiH.\n“Raspored sudija po odjeljenjima, pa i u Apelaciono odjeljenje, vrši predsjednik Suda BiH... Ovakav način raspoređivanja sudija ne pruža dovoljno garancija u pogledu njihove nezavisnosti u odnosu na ostale sudije i predsjednika Suda BiH”, stoji u obrazloženju Nacrta zakona koji je predložilo Ministarstvo pravde.\nU tom Nacrtu nije propisano sjedište budućeg suda, kao ni precizan broj sudija, niti finansijska sredstva potrebna za njegovo uspostavljanje.\n“Postoje ideje da njegovo sjedište bude na području Republike Srpske, u Banjoj Luci, iz prostog razloga da se izvrši nekakva decentralizacija“, otkriva Čizmović.\nPlanirano je da u Sudu BiH bude najmanje po osam sudija iz sva tri konstitutivna naroda, te “odgovarajući broj” iz reda ostalih, a da apelacioni sud čini jednak broj sudija iz svakog konstitutivnog naroda.\n“VSTV se energično protivi paritetnom sastavu Suda BiH, jer to nije politička institucija da se uspostavlja paritetni sastav. Sasvim je dovoljan razmjerni sastav”, ocjenjuje Crnalić.\nZa Sud BiH su neprihvatljive i novine kojima je predviđeno da za pitanja vlastitog funkcionisanja mora pribavljati saglasnost Ministarstva pravde BiH.\n“Uvođenjem novih ovlasti Ministarstva pravde, ne samo u odnosu na rad Suda već i kada je u pitanju imenovanje predsjednika sudova, odstupa se od dosad postignutih rezultata u provođenju reformi u oblasti pravosuđa... i predstavlja direktno uplitanje zakonodavne i izvršne vlasti u rad sudske vlasti”, ističu u Sudu BiH.\nTakođer zamjeraju što Nacrt zakona “ostavlja nedoumicu u smislu broja i statusa sudija koji su sada imenovani u Sud BiH (...) da li će postojeće sudije Apelacionog odjeljenja automatski biti imenovane u novi apelacioni sud BiH, kao i da li će se vršiti reizbor svih sudija Suda BiH”.\nMinistarstvo pravde BiH je Nacrt zakona uputilo na mišljenje relevantnim institucijama, pa će razmotriti sugestije i uputiti ga u parlamentarnu proceduru.


Srbija bez Nedovića - BIGportal.ba\n21 Juna, 2021 22 Juna, 2021 014\nNemanja Nedović je bio gost televizije Arenasport i potvrdio je da neće igrati u nacionalnom dresu u kvalifikacijama, a možda ni na Olimpijskim igrama.\nOn i dalje oseća posledice nakon korone, kojom je bio zaražen sredinom aprila, i od tada mu je zabranjeno da trenira.\n“Bio sam u stalnom kontaktu sa Igorom i doktorima reprezentacije, objasnio sam im u situaciju u kojoj sam bio u aprilu i maju, u tom periodu nije mi bilo dozvoljeno da treniram i da igram, pa sam bio kod kuće i nisam mogao da radim. I dalje moram da mirujem i ne smem da treniram, ali i kada se oporavim skroz trebaće mi određeni period da napravim lagano taj povratak u sport”, rekao je Nedović.\n“Boca neće moći zbog sezone, čuo sam se i sa njim. Rekao mu je da bi možda preskočio kvalifikacije, ali Galinari mu je bacio žišku da hoće da igra, pa je onda hteo i on, ali ima dobar razlog zašto ne igra”, nasmejao se Nedović.


Konkurs grada za inovativna rešenja za primarnu selekciju otpada – ZoomUe\nby Vesna Đurović · 1 октобра, 2019\nUŽICE-Grad Užice raspisao je danas Javni konkurs za finansiranje projekata uduženja i organizacija civilnog društva u oblasti zaštite i unapređenja životne sredine ,pod nazivom „Moje selo,ulica,zgrada selektuje otpad“.\nČlanica Gradskog veća Nada Jovičić istakla je da je cilj konkursa unapređenje zaštite životne sredine kroz smanjenje količine otpada koji se deponuje,podsticanje cirkularne ekonomije,selekcija,reciklaža otpada ,kako i produžetak veka deponije.\n„Od projekata očekujemo inovativna rešenja i ideje za primarnu selekciju otpada,kao i povećanje ukupne količine selektovanog otpada“,rekla je Jovčićeva.\nPredlozi projekata mogu se predati do 15.oktobra.Projekti se moraju realizovati do 25.novembra ove godine i predstavljaće uvodni deo za primarnu selekciju otpada ,koja će biti u fokusu naredne godine.\nBudžet za ovaj konkurs je 300.000 dinara,a grad Užice je ,po rečima Jovčićeve,u ovoj godini izdvojio 26 miliona dinara za projekte energetske efikasnosti i zaštite i unapređenja životne sredine.\nTags: Grad Užicekonkursprimarna selekcija otpada\nMontaža gondole na Zlatiboru počinje u martu\nPotpisan ugovor za stručnu praksu studenata ekonomije (video)\nby branko · Published 23 марта, 2016\nNext story Zajednički planovi za razvoj turizma na Tari\nPrevious story Užice i Bajina Bašta zajedno grade puteve na Tari


U okviru paketa dobijaš 5GB brzog interneta, neograničene minute u mreži, kao i 50 minuta i poruka ka svim mrežama u zemlji. Dete može da potroši samo ono što ima u okviru paketa, dok sve dodatne minute, poruke ili megabajte uplaćuje roditelj sa svog telefona putem Moj Telenor aplikacije.\n+ ProtecThor aplikacija\n799 RSD / mes.*\n*Popust uz kupovinu telefona na rate\nKupi paket bez telefona >\nMinuti i megabajti iz paketa koje ne potrošiš u toku meseca prenose se u naredna tri meseca. Nakon potrošenih minuta iz paketa, na raspolaganju su ti dodatni minuti za razgovore u okviru Telenor mreže.\nNeograničeni minuti u okviru Telenor mreže namenjeni su za uobičajenu upotrebu od strane fizičkih lica sa svrhom razmene saobraćaja na pretplatničkom broju.\nNeograničeni minuti u okviru Telenor mreže nisu namenjeni za obavljanje bilo kakve poslovne delatnosti povezane ili ne sa ostvarivanjem profita.\nSvako korišćenje tarifnih paketa i potrošnja koju Telenor identifikuje kao gore navedeno ponašanje smatraće se zloupotrebom prava iz pretplatničkog ugovora od strane Pretplatnika te osnovom za onemogućavanje usluge odlaznih poziva u okviru Telenor mreže na pretplatničkom broju.\nTelenor ne prikuplja i ne obrađuje podatke o ličnosti maloletnih lica.


Press Online :: Globus :: Kasparov vs. Putin\n15. 12. 2006. - Autor: A.G.\nVeliki protestni marš protiv aktuelnog predsednika Rusije Vladimira Putina trebalo bi da se održi danas u Moskvi, pod vođstvom bivšeg šahovskog prvaka Garija Kasparova, prenosi BBC.\nPutin i Kasparov\nIako su vlasti zabranile ovo okupljanje, Kasparov, šahista koji se posvetio politici, upozorio je svoje pristalice da izbegavaju provokacije, i naredio je da se marš protiv korupcije i nedemokratičnosti, uprkos protivustavnoj zabrani, nastavi.\n- Preduzeli smo dodatne korake kako bismo izbegli sukobe s teškim posledicama - rekao je Kasparov, koji na maršu očekuje dolazak oko četiri hiljade ljudi.\nOrganizatori marša tvrde da su im moskovske vlasti naredile da se kreću unutar jednog trga, dok pristalice marša iz drugih regija koji žele da učestvuju u protestu tvrde da im je rečeno da se po dolasku u Moskvu jave u policijsku stanicu.\nAkcije Garija Kasparova vlasti su već označile kao subverzivne, a prošle nedelje su mu u stranačke prostorije upale snage bezbednosti i zaplenile dokumentaciju i opremu.\nKasparov je na čelu pokreta Ujedinjeni civilni front, i očekuje da će sledeći parlamentarni i predsednički izbori ujediniti razjedinjenu opoziciju i doneti joj prevlast u parlamentu.Za nedelju je predviđen i drugi marš, ali svih onih koji podržavaju Putina. Njihovi organizatori tvrde da im nisu nametnuta ograničenja vezana za okupljanje, kao i da očekuju podršku od oko sto hiljada ljudi.


Puštena druga tranša gradskih obveznica | Autonomija\nPuštena druga tranša gradskih obveznica\nGrađani će obveznice kupovati kuponima od po 100 evra, a grad će dug vraćati sa fiksnom kamatnom stopom od šest odsto na godišnjem nivou i rokom otplate od 12 godina\nČlan Gradskog veća zadužen za finansije Živko Makarić izjavio je danas da je puštena druga tranša gradskih obveznica i da bi na račun novosadskog budžeta do sutra trebalo da „legne” 14 miliona evra.\nMakarić je novinarima rekao da je kupac obveznica Unikredit banka, koja je i pokrovitelj ukupne emisije, a Grad Novi Sad će dug vraćati u narednih 12 godina, sa fiksnom kamatom od 6,25 odsto.\nObjasnio je da su uslovi jednaki kao i prilikom prodaje prve tranše obveznica, čiji je iznos bio 15 miliona evra.\nTo znači, rekao je Makarić, da će grad u prve dve godine vraćati kamatu, a od treće godine i deo glavnice.\nSkupština grada je prošle godine usvojila odluku da se Novi Sad zaduži 35 miliona evra, izdavanjem municipalnih obveznica, s ciljem završetka radova na gradnji Bulevara Evrope, kao i za izgradnju kanalizacione mreže u prigradskim naseljima.\nMakarić je najavio da će treća tranša gradskih (municipalnih) obveznica, od šest miliona evra, biti puštena krajem početkom maja i najavio da će te obveznice moći da kupe i građani Srbije.\n„Obveznice će biti ponuđene kao vid štednje svim građanima Srbije, fizičkim licima, privrednim društvima, ali ponovo i bankama i osiguravajućim kućama”, rekao je Makarić.\nDodao je da po Zakonu o javnom dugu građani mogu da kupe hartije od vrednosti koje izdaju lokalne samouprave\nGrađani će obveznice kupovati kuponima od po 100 evra, a grad će dug vraćati sa fiksnom kamatnom stopom od šest odsto na godišnjem nivou i rokom otplate od 12 godina.\nMakarić je ocenio da će građani biti zainteresovani, pošto će imati bolje uslove za štednju nego u bankama.\nNajavio je da će uskoro iz štampe izaći publikacija sa podrobnijim objašnjenjima i primerima otplate za građane.\nGrad Novi Sad je prvi u Srbiji koji se odlučio za izdavanje municipalnih obveznica, radi finansiranja izgradnje infrastrukture.\nGradske vlasti i Američka agencija za međunarodni razvoj (USAID) potpisali su prošle godine sporazum o davanju obvezničkih garancija za izdavanje municipalnih obveznica u vrednosti od 35 miliona evra čime će grad prikupiti sredstva za realizaciju različitih projekta.


LONČAR: Srbija najbolja u regionu u pogledu vakcinacije! - Informer\n15:14 Društvo 1\nInformer.rs | 21. 11. 2019.\nOve godine Srbija je nabavila 300 hiljada najsavremenijih četvorovalentnih vakcina, i skoro sve su u rekordnom roku iskorišćene. Nove doze poručene, stižu uskoro izjavio je za Informer ministar zdravlja Zlatibor Lončar\nIako smo, ističe Lončar, pre samo nekoliko godina kao društvo bili u velikim problemima, zbog nedovoljnog broja vakcinisanih građana, usled čega smo pretrpeli i epidemiju malih boginja, odlučnim merama i aktivnostima Ministarstva zdravlja Srbija danas postaje lider u regionu u pogledu imunizacije građana. Ove godine nabavljeno je 300 hiljada, 50 hiljada više nego lani.\nPrvi put ove godine Ministarstvo zdravlja obezbedilo je najsavremenije četvorovalentne vakcine, koja obuhvata dva tipa A virusa i dva tipa B virusa. Vakcine su poručene i stigle na vreme, pred početak sezone gripa, blagovremeno su distribuirane domovima zdravlja i sve su već razgrabljene.\nKod naših komšija, širom regiona, nije takvo stanje. Primera radi, u Severnoj Makedoniji tamošnji zvaničnici najavljuju početak vakcinacije za danas, i navode da su nabavili 28.000 doza vakcine. Za nešto malo više od 2 miliona stanovnika koliko ima Makedonija. Dakle, Severna Makedonija je nabavila 11 puta manje doza vakcine od Srbije, koja je za približno sedam miliona stanovnika nabavila 300 hiljada doza. Dakle Makedonci su nabavili značajno manji broj vakcina po glavi stanovnika od nas, jer je i interesovanje manje.\nMinistar zdravlja ističe da naša zemlja prvi put, jedina u regionu, ima sve količine vakcine protiv gripa u predviđeno vreme, navodeći pri tome da je procenat vakcinacije veći nego ranije.\n- Ministarstvo zdravlja učinilo je sve da građani razumeju i prihvate značaj vakcinacije. Imali smo 300.000 vakcina ostali smo na 9.000 vakcina. U narednih nedelju dana ili dve nedelje stižu nove, dodatne količine i biće ih u svim domovima zdravlja . Moram samo da istaknem da Ovakav odziv na vakcinaciju raduje, jer pokazuje da je stepen javne svesti o značaju imunizacije značajno porastao u našem društvu - rekao je Lončar.\nZlatibor Lončar Ministar zdravlja Srbija Vakcinacija grip prvi u regionu\nPALMA POČASNI ČLAN GRČKO-SRPSKE PRIVREDNE KOMORE U SOLUNU! Još jedno priznanje za lidera JS\nLONČAR: Vakcinacija neophodna - BOGINJE NISU POLITIČKO PITANJE!\nLONČAR: 48 timova u borbi protiv narkomanije\nOdavno je poznato da se vakcinama smanjuje broj ljudi na planeti, potražite pojam "Eugenika"\nNEĆEMO VIŠE DA DOBIJAMO BATINE OD SVOJIH UČENIKA! Proključalo nezadovoljstvo prosvetnih radnika u Užicu


NIS Grupa: Očuvana stabilnost na tržištu, nastavljen razvoj kompanije\n13/05/2022 | 15:11\nKako se navodi u saopštenju kompanije, za prva tri meseca godine, NIS grupa je ostvarila dobre finansijske i operativne rezultate.\nNeto dobit u prvom tromesečju 15, 6 milijardi RSD\nOvaj period završen je sa neto dobiti od 15,6 milijardi dinara, dok obaveze NIS grupe po osnovu poreza i drugih javnih prihoda u periodu januar-mart iznose 53,2 milijarde dinara.\nTakođe, u prva tri meseca 2022. godine zabeležen je rast cena nafte, pa je prosečna vrednost nafte tipa „Brent“ bila 101,4 dolara po barelu, što je 67 odsto više od prosečne cene iz prvog kvartala 2021. godine.\nDobrim finansijskim rezultatima značajno je doprinelo dalje unapređenje operativnih pokazatelja. Na aktivama NIS grupe u Srbiji i regionu ukupno je proizvedeno 292,1 hiljada uslovnih tona nafte i gasa, što je blagi rast u odnosu na proizvodnju ostvarenu u prvom tromesečju prošle godine (291,8 hiljada uslovnih tona).\nPromet naftnih derivata veći za 23 odsto\nUkupan obim prometa naftnih derivata povećan je 23 odsto u odnosu na isti period prošle godine i iznosi 958,6 hiljada tona.\n“Iako smo suočeni sa veoma složenim okolnostima, uspeli smo da očuvamo redovno poslovanje NIS-a, kao i uredno snabdevanje domaćeg tržišta naftnim derivatima. U razvoj kompanije smo u prva tri meseca ove godine investirali 3,8 milijardi dinara i nastavili rad na jačanju sinergije sa HIP Petrohemijom. I u nastavku godine NIS grupa će ostati fokusirana na čvrstu finansijsku disciplinu i sprovođenje poslovnog modela koji je dao dobre rezultate u izazovnim uslovima”, rekao je Kiril Tjurdenjev, generalni direktor NIS-a.


Stigao odgovor Čoviću - Evo šta Vujošević kaže o "parama sa Kosova"! - Sportske.net\nPredsednik KK Crvena zvezda mts Nebojša Čović govorio je juče o tome kako je dobar deo "novca sa Kosova" završio u Partizanu, a večeras mu je iz Limoža stigao odgovor legende JSD Partizan Duška Vujoševića.\nZvezdi ispunjena želja - ABA izabrala novog komesara za suđenjePOTPISAO! On je nova Zvezdina ''trinaestica''!Ako ste se pitali zašto ''Grobari'' obožavaju Novicu...Belgijanci u čudu - "Grobari" grmeli kao da je finale Evrolige!Partizan izgubio pred 4.000 "Grobara"!\nJučerašnje izjave prvog čoveka KK Crvena zvezda mts Nebojše Čovića izazvale su pravu buru u sportskoj javnosti pošto je bilo reči o košarkaškom klubu Partizan i "novcu sa Kosova" koji je navodno završio u klubovima koji bitišu u okviru JSD Partizan.\nVečeras je repliku na Čovićeve tvrdnje imao trener Limoža Duško Vujošević koji je decidirano demantovao da je "novac sa Kosova" završio u bilo kom klubu JSD Partizan.\n"To nije tačno" počeo je svoju priču za "Novosti" Duško Vujošević.\nBivši predsednik JSD Partizan i bivši strateg KK Partizan tvrdi da stoji kod svih tvrdnji koje je svojevremeno iznosio u javnost, a koje su se ticale "aparthejda" u kojem su se nalazili klubovi JSD Partizan.\n"Forma nije uvek bila na potrebnom nivou, ali od suštine onoga što sam mislio, što je veoma dobro poznato javnosti i više puta rečeno, ni u čemu ne odstupam. Sad neki drugi ljudi vode Partizane i oni su na redu da iznesu svoje mišljenje" kazao je Vujošević.\nUpitan da prokomentariše tvrdnje Nebojše Čovića da je KK Partizan za učešće u Evroligi od države dobijao između 500.000 i 700.000 evra, dok Zvezda dobija od 150.000 do 200.000 evra, Duško Vujošević kaže sledeće.\n"Ni to nije tačno. Sve to može i da se proveri, i dokaže i argumentuje. Mada, nisu uvek tokovi novca nešto što je lako i vidljivo. Postoje, pogotovo u nekim klubovima, ljudi koji su u stanju da dobro sakriju te tokove novca" zaključio je Vujošević.\nTrofejni trener KK Partizan napustio je crno-bele pre godinu dana kada je promenjeno rukovodstvo koje nije želelo da mu ponudi novi ugovor.


Održana radionica Interesne radne grupe u okviru projekta „ChIMERA PLUS“ - Sarajevska regionalna razvojna agencija\nU svrhu analize potreba aktera u kulturnim i kreativnim industrijama i građana Grada Sarajevo u kontekstu urbane održivosti, u prostorijama SERDA-e 22.09.2021.god. održana je radionica Interesne radne grupe u okviru projekta „ChIMERA PLUS“ koji se finansira u okviru Interreg Med Programa 2014-2020.\nInteresnu grupu projekta sačinjavaju predstavnici Gradske uprave Sarajevo, SERDA-e, muzeja, filmske industrije, IT-a, nevladinog sektora i eksperata u oblasti urbane održivosti, te kulturnih i kreativnih industrija.\nRadionica je bila prilika da se razmjene informacije o potrebama muzeja i predstavnika filmske industrije, te da se identifiraju konkretne mjere/projekti/inicijative za unapređenje koje će u konačnici biti intergrisane u Strateški akcioni plan budućeg djelovanja.\n„ChIMERA PLUS“ projekat ima za cilj ojačati sektore kulturnih i kreativnih industrija promocijom koncepta održivog urbanog razvoja.\nVodeći partner projekta je Regija Friuli Venezia Giulia - Odjel za kulturu i sport (Italija), a ostali partneri na projektu su, pored SERDA-e kao partnera iz Bosne i Hercegovine, još i Kreativni klaster Apulia (Italija), Općina Nova Gorica (Slovenija) i SARGA - Vlada Aragona (Španija).


Manastir Raca - FONDACIJA "RACANSKA BASTINA"\nFondacija "Račanska baština" osnovana je 20. januara 1995. godine sa zadatkom da izučava kulturno-istorijski značaj manastira Rače i prepisivačku delatnost njenih monaha.\nU tom cilju svake godine se početkom oktobra organizuje kulturno-duhovna manifestacija "Dani Rače ukraj Drine" i naučni skup "Rača u kulturi srpskog naroda".\nPredsednik Programskog saveta Fondacije "Račanska baština" je akademik Milorad Pavić, predsednik Skupštine je Vasilije Djurić, a predsednik Upravnog odbora Slobodan Rogić.\nŽiri za dodelu "Račanske povelje" svake godine dodeljuje ovo značajno priznanje za najznačajnije delo u istraživanju kulturne tradicije srpskog naroda i za najbolje književno delo inspirisano duhovnošću pravoslavlja, objavljeno u toj godini.\n"Račanski zbornik" izlazi jednom godišnje i objavljuje izbor iz naučnih saopštenja i književnih priloga na duhovno-naučnoj manifestaciji "Dani Rače ukraj Drine" i iz dela nagradjenog "Račanskom poveljom".\n"Bajina Bašta je moja druga domovina", napisao je ugledni svetski pisac Peter Handke prilikom treće po redu posete (jun 1997) ovom gradu i kraju od početka ratnih sukoba na prostorima bivše Jugoslavije.\nAutor putopisa "Zimsko putovanje do Dunava, Save i Drine" ili "Pravda za Srbiju", kojim je ustalasao javnost na Zapadu, do tada naviknutu na jednostrane ratne izveštaje protiv Srba, prvi put je kročio u ove krajeve u novembru 1995. godine.\n"Pravda za Srbiju" bila je svojevrsna optužnica za Evropu i istovremeno je snažno uticala da se slika o "ukletoj Srbiji" u intelektualnim krugovima Evrope iz osnova promeni.\nU aprilu 1996. godine Peter Handke je po drugi put pohodio ove krajeve, ali je tada prešao i na levu obalu Drine. U Srebrenici i okolnim selima video je pustoš, hiljade srpskih izbeglica, a istu sliku video je i u Višegradu.\nU junu 1997. godine Handke je ponovo posetio Bajinu Baštu, zajedno sa prevodiocem svojih dela Žarkom Radakovićem, Zlatkom Bocokićem i nemačkim novinarom Tomasom Dajhmanom. Tom prilikom posetio je i manastir Raču, a medju poklonima koje je dobio od Bajinobaštana su stare slike ovog grada i knjiga dr Stevana Ignjića "Manastir Rača".


Insajder | IFIMES: Vučić je ključni lider u ovom regionu\nIFIMES: Vučić je ključni lider u ovom regionu\nSrbija je zahvaljujući predsjedniku Aleksandru Vučiću postala epicentar dešavanja u regionu i ključna za mir i stabilnost, a on ključni politički lider, što je na svojevrstan način potvrdila njemačka kancelarka Angela Merkel, koja se jedino sa njim sastala na marginama GS UN u Njujorku prošle sedmice, ocjena je analitičara IFIMES-a.\nOvaj Međunarodni institut za bliskoistočne i balkanske studije iz Ljubljane, u najnovijoj analizi povodom predstojećih prijevremenih izbora na Kosovu, 6. oktobra, konstatuje da na toj teritoriji već duže vrijeme traje kompleksna situacijam koja je dovela do toga da se kosovski političari međusobno obračunavaju, a EU je, kako navode, izgubila kontrolu nad procesom dijaloga Beograda i Prištine.\nNa drugoj strani, ističu, predsjednik Vučić, koji predvodi najuticajniju vladajuću SNS, potvrđuje svoju poziciju - ključnog političkog lidera u regionu.\n"Tu poziciju mu je na svojevrstan način priznala i potvrdila njemačka kancelarka Angela Merkel (CDU), koja je tražila susreta sa Vučićem na marginama zasedanja Generalne skupštine UN u Njujorku", navode analitičari ljubljanskog instituta i ističu da se Merkel nije sastala ni sa jednim drugim čelnikom iz regiona.\nUkazuju da su upravo Merkel i Vučić najzaslužniji za pokretanje Berlinskog procesa u avgustu 2014.godine, koji se pokazao kao do sada najvažnija inicijativa za jačanje regionalne saradnje zemalja Zapadnog Balkana i njihove evropske integracije.\nTo će, ističu, doprinjeti ubrzanju pozitivnih procesa, ekonomskom oporavku i saradnji u regionu.\n"Dok se Kosovo nalazi u svojevrsnoj (samo)izolaciji", IFIMES ukazuje na predstojeću živu političku aktivnost Vučića, koji će biti domaćin trilateralnog susreta sa turskim predsjednikom Redžepom Tajipom Erdoganom i članovima Predsedništva BiH, 7. i 8. oktobra u Beogradu, kada će biti položen kamen temeljac za početak izgradnje najvećeg infrastrukturnog projekta u regionu, gradnja autoputa Beograd - Sarajevo.\nDan nakon toga, dodaju, Vučić će u Novom Sadu ugostiti premijere Albanije i Severne Makedonije, Edija Ramu (PS) i Zorana Zaeva (SDSM).\nNa svim tim susretima, navodi se, neće biti predstavnika Kosova.\n"Srbija je zahvaljujući predsjedniku Vučiću, ipak, postala epicentar dešavanja u regionu i ključna za mir i stabilnost. Zajednički ekonomski razvoj i uspostavljanje malog Šengena su prioriteti u regionalnoj saradnji", navodi IFIMES, uz konstataciju da pojedinačno male zemlje ne mogu da privuku globalne investitore i teže mogu da osiguraju održiv ekonomski rast i razvoj.\nZbog toga bi, dodaju, za odstranjivanje unutrašnjih graničnih barijera, carina, bilo dobro za zemlje Zapadnog Balkana da imaju usaglašenu infrastrukturnu politiku i da zajednički rade na ekonomskoj obnovi regiona.\nKorak u tom smjeru je, kažu, bilo nedavno otvaranje integrisanog graničnog prelaza Preševo/Tabanovce između Srbije i Sjeverne Makedonije.\nAleksandar Vučić Ifimes


Kako navode iz STKBiH, svrha ovog kataloga je promovisanje kompanija iz sektora voća i povrća, kako na domaćem tako i na međunarodnom tržištu, s ciljem ostvarivanja poslovnih kontakata.\nKatalog će biti štampan do kraja ove godine na engleskom i njemačkom jeziku, te distribuiran putem sajmova i trgovačkih misija u inostranstvu, kao i elektronskim putem. Takođe, katalog će biti objavljen na web stranici Vanjskotrgovinske komore BiH.\nZainteresovane kompanije trebaju dostaviti svoje podatke Komori do 21. oktobra. Fena\nTagovi: kompanijepovrceUSAID/Sweden FARMA IIvoce